[Ura-Ura] : HUAWEI Hadir Dengan Paten Baru Untuk Peranti Boleh Lipat?

Kehadiran HUAWEI Mate X ternyata berjaya mendapat sambutan menggalakkan dan menjadikan orang ramai tidak henti-henti bercakap mengenainya. Pun begitu, pelancaran peranti tersebut telah ditangguhkan ke bulan September atas alasan untuk ujian tambahan.

Walau bagaimanapun, syarikat gergasi itu tidak berdiam diri sebaliknya terdapat maklumat tertiris mengatakan mereka dalam persediaan penghasilan pewaris baru untuk peranti boleh lipat.  Imej tersebar memaparkan paten ini menunjukkan rekaan yang ditambahbaik – bahagian luar peranti boleh dilipat ke dalam. Selain itu, ia dilihat tidak memiliki sebarang rekaan bingkai pada bahagian sisi.

Seperti biasa, maklumat tertiris masih lagi rumors dan belum diketahui kesahihannya. Mungkin kita akan mendengar lebih banyak berita tertiris mengenainya pada masa akan datang? Kekal bersama eRing untuk lebih info terkini!


Nak Jimat? Try Servis WiFi Calling Dari U Mobile!

Hello geng eRing! Siapa guna U Mobile? Lepas ni jimat la bil korang sebab U Mobile baru je melancarkan servis WiFi Calling untuk pengguna talian mereka. Ni yang pertama di Malaysia tau, tepuk tangan sikit untuk U Mobile!

Apa yang best WiFi Calling ni? Yang pertama mestilah lagi jimat dari panggilan biasa, lagi-lagi kalau korang call nombor Malaysia dari luar negara, U Mobile cas panggilan tu guna kadar tempatan je, tak pakai cas IDD, perghh. Konsepnya mudah sahaja, panggilan ke nombor Malaysia walau di mana pun lokasi akan menggunakan cas tempatan, manakala panggilan ke nombor lain-lain negara walau di mana pun lokasi akan dikenakan cas IDD.

Lepas tu tak payah susah nak cari coverage ke apa, janji smartphone korang tersambung ke WiFi, mudah kan. Dari dalam bangunan bawah tanah pun boleh buat call, yang penting ada WiFi la, tak ada WiFi tak boleh buat apa la. Lagi satu, misalnya korang dalam flight dan nak buat call, connect saja ke sambungan WiFi dalam penerbangan

Best kan, jadi siapa yang boleh guna servis ni, meh abang bagi details dia: –

1. Of course korang mesti guna talian U Mobile, prepaid boleh postpaid pun boleh.

2. Smartphone mestilah model yang support WiFi Calling macam iPhone 5C, 5S, SE, 6, 6 Plus, 6S, dan 6S Plus. Kalau pakai Android kena tunggu sampai suku tahun ketiga, barulah servis tu akan support kat peranti Android.

3. Update iPhone anda ke versi iOS 9.3 dan pastikan carrier setting pun dah update ke versi paling baru.

4. Aktifkan fungsi WiFi Calling kat smartphone anda, pergi ke bahagian setting>phone>WiFi Calling.

5. Sambung ke WiFi dan nanti anda akan nampak notifikasi U Mobile WiFi kat bahagian notifikasi masa nak buat call. Kalau dah nampak tu memang anda sudah boleh buat call guna WiFi Calling la.


Celgard Berjaya di Mahkamah UK dan Diberi Injunksi Ke Atas Import Pemisah Bateri Senior Melalui Perbicaraan

CHARLOTTE, Carolina Utara, 7 Ogos 2020 /PRNewswire/ — Ekoran daripada kebenaran oleh mahkamah United Kingdom (UK) pada 7 Mei 2020 berhubung injunksi interim ke atas Shenzhen Senior Technology Material Co., Ltd. (Senior) sebagaimana yang dipohon oleh Celgard, LLC (Celgard), subsidiari Polypore International, LP (Polypore) dan perintah mahkamah UK bertarikh 21 Mei 2020 untuk meneruskan kesan injunksi interim, mahkamah UK mengeluarkan Penghakiman pada 30 Julai 2020 bagi memberi injunksi melalui perbicaraan dan akan membuat satu perintah menurut syarat-syarat yang dipohon oleh Celgard yang menyekat import Pemisah Bateri Senior ke UK menerusi perbicaraan.

Penghakiman mahkamah yang memihak kepada Celgard bukan sahaja memberi injunksi ke atas Senior, ia juga memutuskan bahawa Celgard telah mencetuskan satu isu serius untuk dibicarakan bahawa Senior telah menggunakan rahsia perdagangannya bagi membangunkan dan mengeluarkan pemisah bateri dan England merupakan forum yang sesuai untuk pertikaian pengimportan. Celgard bercadang untuk meneruskan sepenuhnya kes rahsia perdagangannya ke atas Senior.

Pada 30 April 2020, Celgrad memfailkan permohonan untuk injunksi segera ke atas Senior di Mahkamah Tinggi Keadilan di London, England. Pada 7 Mei, secara ex parte, mahkamah UK memberi injunksi interim bagi menghalang Senior daripada mengimport pemisah bateri tertentu ke UK.

Terdahulu pada 2 Mac, Celgard memfailkan Aduan ke atas Defendan-defendan Shenzhen Senior Technology Material Co. Ltd. (Senior-China), Shenzhen Senior Technology Material Co. Ltd. (US) Research Institute (Senior-California), Xiaomin (Steven) Zhang, Sun Town Technology, Inc., Global Venture Development, LLC, dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan WDNC) di Mahkamah Daerah A.S. untuk Daerah Barat California Utara (WDNC) atas penyalahgunaan rahsia perdagangan, amalan perdagangan yang tidak jujur dan mengelirukan serta persaingan tidak adil, konspirasi awam, pengayaan tak patut dan penukaran.

Di samping itu, Celgard memfailkan Aduan Pindaan Kedua ke atas Defendan-defendan termasuk Shenzhen Senior Technology Material Co. Ltd. (US) Research Institute (Senior-California) dan lain-lain (secara keseluruhannya, Defendan-defendan NDCA) atas pelanggaran paten, kemungkiran kontrak dan kemungkiran waad tersirat berniat baik dan urusan yang adil di Mahkamah Daerah A.S. untuk Daerah Utara California (NDCA).

Aduan WDNC mendakwa bahawa Defendan-defendan WDNC, termasuk bekas pekerja Celgard, Xiaomin (Steven) Zhang, yang kini merupakan Ketua Pegawai Teknologi Senior-China yang menukar namanya kepada Bin Wang atas permintaan Senior-China, menyalahgunakan dengan sengaja dan menyalahi undang-undang rahsia perdagangan serta maklumat sulit Celgard dan terus berbuat demikian. Beberapa pencabulan undang-undang yang lain juga turut didakwa.

Aduan Pindaan Kedua NDCA mendakwa Defendan-defendan NDCA melanggar Paten Keluaran Semula Amerika Syarikat Celgrad RE47,520 (paten ‘520), dahulunya Paten Amerika Syarikat 6,432,586 (paten ‘586) dan Paten Amerika Syarikat Celgard No. 6,692,867 (paten ‘867). Lihat Siaran.

Pada Disember 2019, Celgard memfailkan Aduan Pindaan Pertama di NDCA yang menambah kepada saman tersebut Defendan-defendan Farasis, Sun Town dan Global Venture. Lihat Siaran.

Pada September 2019, Celgard memfailkan saman ke atas Senior yang menjual pemisah ke seluruh dunia yang dihasilkan oleh mereka di Shenzhen, China. Aduan oleh Celgard mendakwa Senior telah melanggar paten ‘520 dan ‘867 A.S. Celgrad dan melesapkan serta menyalahgunakan rahsia perdagangan dan maklumat sulit Celgard secara menyalahi undang-undang, antara pencabulan lain dan menuntut pampasan ganti rugi. Lihat Siaran.

Pada September 2019, Celgard berjaya menyelesaikan tuntutan mahkamah pelanggaran paten ke atas Targray International. Lihat Siaran. Celgard juga berjaya menyelesaikan dua saman pada bulan Jun 2019 ke atas MTI Corporation. Lihat Siaran.

Penghakiman UK dan keputusan yang berjaya bagi kes-kes Targray dan MTI mengukuhkan lagi integriti harta intelek (IP) Celgard berhubung pemisah bersalut dan tidak bersalut untuk bateri ion-litium. Celgard akan terus menghalang eksploitasi yang tidak adil terhadap teknologi dan IPnya bagi melindungi aset serta pelanggannya.

Celgard mengkhusus dalam membran mikroliang proses kering bersalut dan tidak bersalut yang digunakan sebagai pemisah yang merupakan komponen utama bateri ion-litium. Teknologi pemisah bateri Celgard adalah penting untuk prestasi bateri ion-litium untuk kenderaan pemanduan elektrik, sistem penyimpanan tenaga dan aplikasi-aplikasi lain.

Celgard, LLC ialah subsidiari milik penuh Polypore International, LP, sebuah Syarikat Asahi Kasei.

Polypore ialah syarikat bertaraf global yang mempunyai kemudahan di sembilan negara yang mengkhusus dalam membran mikroliang yang digunakan dalam kenderaan elektrik dan nanoelektrik, sistem penyimpanan tenaga dan aplikasi khusus. Kunjungi www.celgard.com dan www.polypore.com.

Keywords: Auto Computer/Electronics Oil/Energy Transportation Utilities Legal issues


OPPO Bakal Muncul Dengan Peranti Dual-Mode 5G Pertama Pada Penghujung 2019

Ketika persidangan Qualcomm 5G Summit di Brcelona, OPPO telah berkongsi perancangan mereka untuk memperkenalkan smartphone dengan sokongan Dual-Mode 5G pertama dunia menjelang penghujung tahun ini. Ketua 5G Scientist OPPO, Henry Tan berkata peranti baru itu akan dikuasakan oleh platform mudah alih Qalcomm 5G – ia menyokong kedua-dua rangkaian SA dan NSA.

Mewakili OPPO pada persidangan tersebut, Tang berkongsi pandangannya mengenai keadaan semasa 5G dan produk masa depan. Tang menyatakan bahawa smartphone 5G kini berada di ambang penerimaan. Sehubungan itu, OPPO dengan pesat menyedari peluang pasar baru berkat kelebihan daya saing yang kuat dari teknologi dan produk 5Gnya di seluruh dunia.

Pada Mei 2019, OPPO bekerjasama dengan syarikat telekomunikasi terkemuka Switzerland iaitu Swisscom – melancarkan OPPO Reno 5G di pasaran Swiss. Ia sekaligua menjadikannya smartphone 5G pertama boleh didapati secara komersial di Eropah. Melangkah ke hadapan, OPPO akan secara konsisten memperkenalkan lebih banyak produk 5G ke pasaran globalnya.

Sebagai perintis dalam pembangunan peranti 5G, OPPO telah membina kepakaran yang luas dalam standardisasi, perisian dan aspek teknikal lain yang berkaitan dengan teknologi 5G. Pasukan R&D 5G OPPO secara aktif menyumbang kepada piawaian teknologi mudah alih generasi akan datang.

Sehingga September 2019 , OPPO telah memfailkan lebih daripada 2,500 paten global dan lebih  3,000 dokumen berkaitan dengan standard 5G kepada 3GPP – menjadikan OPPO antara penyumbang utama kepada organisasi standard antarabangsa.


Kenali Istilah ICT Terbaharu

Arus perkembangan teknologi yang sangat pesat secara tidak langsung telah berjaya mewujudkan pelbagai istilah baharu yang langsung tidak pernah kita dengari sebelum ini. Sebagai contoh, pengambilan gambar tanpa bantuan individu lain yang telah mencetuskan satu fenomena di kalangan pemilik telefon pintar telah mencetuskan penggunaan istilah baharu iaitu ‘selfie’ yang digunakan bagi merujuk aktiviti tersebut. Kemudiannya istilah yang berasal dari perkataan barat itu telah diubah menjadi ‘swafoto’ untuk disesuaikan sebagai istilah tempatan.

Hari ini beberapa lagi istilah Teknologi Maklumat dan Komunikasi (ICT) terbaharu telah diluluskan secara rasmi oleh Jawatankuasa Istilah Semasa dan Pusat Rujukan Persuratan Melayu. Berikut adalah beberapa istilah dari bahasa Inggeris yang telah ditukarkan ke bahasa Melayu :


RNI Films

Jika anda mahukan gambar digital dengan efek filem yang hampir tulen, cubalah aplikasi RNI Films. Para pembina aplikasi RNI bertungkus lumus mencipta pelbagai jenis profil efek untuk dimuatkan di dalam aplikasi ini. Hasil gambar yang anda ambil melalui kamera smartphone akan nampak lebih asli dan natural, seolah-olah ia diambil menggunakan kamera berfilem.

Anda boleh mengaplikasikan filter kepada imej-imej yang diambil bagi menyerlahkan mood gambar. Selain itu RNI juga dilengkapi alat talaan imej bagi membolehkan anda melakukan modifikasi kepada gambar sedia ada. Selepas itu anda boleh terus kongsikan hasil karya anda ke laman sosial seperti Facebook, Twitter dan Instagram melalui butang kongsi yang diintegrasikan bersama apliksasi ini.


Bocor: Xiaomi Mi Mix 2, Penyambung Legasi Mi Mix

Mi Mix merupakan salah satu peranti yang paling menarik yang dikeluarkan sepanjang tahun lalu. Pada pendapat kami, peranti tersebut telah memangkin tren bezel-less di dalam dunia peranti mudah alih.

Xiaomi dilaporkan sudah pun bekerja untuk menghasilkan sambungan model Mi Mix dan beberapa imej bocor sudah pun mula berlegar di ruang Internet. Berdasarkan imej tersebut, bukan sahaja Mi Mix 2 akan mengekalkan ciri bezel–less, malah ia juga akan dilengkapi tren kamera terbaru dengan dilengkapi kamera dwi-lensa.


Pasti Terbaik! Beli vivo V5Plus Dan Dapatkan 5 Ganjaran Terhebat!

Siapa lagi yang nak beri anda ganjaran-ganjaran hebat kalau bukan vivo sendiri? Itulah janji vivo kepada pembeli vivo V5Plus.

Bermula 15 Julai sehingga 6 Ogos 2017, vivo dengan murah hati ingin memberi anda lima hadiah istimewa, ia merupakan satu Pelindung kulit telefon pintar, satu Sarung peranti, 2xTiket wayang, Kotak hadiah premium, dan Jaminan penggantian skrin.

Reviu Eksklusif: vivo V5Plus, Smartphone Pertama Tampilkan Dwi Kamera Hadapan Untuk Swafoto Sempurna

Pembelian pada tarikh promosi ini akan mendapat ganjaran yang dinyatakan, seterusnya penebusan hadiah boleh dibuat pada 8 Ogos sehingga 10 Ogos 2017. Promosi ini sah di semua Concept Store vivo seluruh Malaysia.

Jaminan perlindungan skrin adalah 1 tahun meliputi apa sahaja kerosakan. Pelanggan juga boleh mengunjungi mana-mana pusat servis vivo untuk mendapatkan penggantian secara percuma.


Ohsem! Realme C2 Terjual 500 Unit Hanya Dalam 30 Minit – Peranti Paling Digemari Dalam Super Brand Festival

Sempena sambutan Hari Kemerdekaan ke-62, Realme Malaysia dengan kerjasama Shopee telah menganjurkan promosi Realme Day yang membawa pelbagai tawaran menarik pada semalam (5 Ogos).

Seiring dengan promosi tersebut, Realme Malaysia telah mencatat rekod cemerlang yang mana 500 unit Realme C2 berjaya dijual hanya dalam 30 minit. Menurut Shopee, kedai rasmi Realme di Shopee menerima lebih daripada 110,000 kali peminat melayari.

Realme Day merupakan salah satu kempen yang dianjurkan di bawah Shopee Brands Festival, yang berlangsung dari sekarang hingga 18 Ogos. Pengguna yang berbelanja di Shopee Mall akan menerima tawaran dan promosi menarik, termasuk tawaran Shocking Sale serendah RM1 setiap hari, baucar Surprise Hour 50% serta hadiah sampingan apabila membeli produk terpilih.

Setiap pembelian di bawah Shopee Mall hadir dengan pulangan percuma selama 15 hari, jaminan ketulenan 100% dan penghantaran percuma. Jika anda berminat juga pada peranti Realme, boleh layari kedai rasmi Realme di Shopee.


Pra-Tempah Samsung Galaxy S9 / S9+ Dan Dapatkan Hadiah Bernilai RM487

Pelancaran Samsung Galaxy S9 / S9+ di Malaysia akan dilaksanakan minggu hadapan. Sebelum ia mula dijual di pasaran tempatan, seperti biasa para pengeluar termasuk gedung atas talian akan membuat sedikit promosi. Kali ini 11street membuka sesi pra-tempah.

Bermula 9 Mac sehingga 15 Mac 2018, anda boleh membuat pra-tempahan Samsung Galaxy S9 / S9+ dengan warna pilihan Midnight Black, Coral Blue, dan Lilac Purple pada harga bermula RM3,299. Setiap pra-tempahan, pelanggan akan menerima pakej hadiah bernilai RM487 berupa :

Pulangan wang (cashback) untuk pembelian Samsung Galaxy S9 / S9+ adalah 3% untuk pelanggan baru, sementara 1% untuk pelanggan sedia ada.

Jika anda sebahagian peminat yang ternanti-nanti peranti idaman ini, sila tandakan kalendar anda bagi tidak melepaskan peluang.


Tak Perlu Tunggu Samsung Galaxy S8 Untuk Guna Bixby!

Bixby ialah pembantu bagi peranti Samsung Galaxy S8 yang memudahkan anda membuka apa sahaja melalui arahan suara. Memang mudah jika Bixby juga ada pada peranti Samsung Galaxy S7 anda bukan?! Ada caranya, tapi bukan secara rasmi di Google Play Store.

Pengguna Samsung Galaxy S7 boleh memuat turun melalui cara seperti berikut yang telah dikongsi oleh XDA Developer Forums:-


Samsung Galaxy Note 20 Bakal Hadir Dengan Exynos 990?

Ada satu berita yang agak menarik yang mana peranti terbaharu Samsung Galaxy Note 20 dikhabarkan bakal tampil dengan cip pemproses Exynos 990.

Agak sedikit mengecewakan apabila sebelum ini ia dikatakan bakal tampil dengan Exynos 992.

Namun sejauh manakah kebenaranya perlu kita nantikan ketika ia dilancarkan.


Google I/O 2016: Kini Anda Tidak Perlu Lagi Muat Turun Aplikasi

Anda sedang melayari laman web untuk membeli barang, dan apabila anda mahu teruskan untuk pembelian anda secara tiba-tiba perlu memuat turun aplikasi stor tersebut untuk melengkapkan proses seterusnya. Ini lah senario yang kadang-kadang kita hadapi dan ini sungguh menjengkelkan kerana kemungkinan besar kita hanya akan menggunakan aplikasi yang dimuat turun hanya sekali sahaja.

Google telah menyelesaikan masalah itu dengan memperkenalkan Android Instant Apps. Ini merupakan pengumuman yang paling menarik perhatian kami di eRing. Android Instant Apps membolehkan pengguna mengakses fungsi dan antaramuka aplikasi tanpa perlu muat turun aplikasi tersebut dari Play Store.

Salah satu contoh yang ditunjukkan adalah dengan membuka pautan laman web, apabila anda tap pautan tersebut, anda akan dibawa masuk ke dalam sistem aplikasi laman web tersebut tanpa perlu muat turun dahulu, ia lebih mudah, pantas dan efisien.


Apakah Ciri Baru Yang MediaTek Helio P30 Dan P23 Tawarkan?

Seperti yang sudah dijanjikan, MediaTek baru sahaja melancarkan dua buah cip pemproses terbaru ke dalam pasaran dunia. Diberi nama Helio P30 dan P23, ia kini menggunakan teknologi 16nm FinFET direka khusus untuk telefon pintar kelas pertengahan. Cip Helio P23 akan memasuki ke semua pasaran sementara P30 hanya di China sahaja.

Prestasi kedua-dua cip ini tidaklah setanding Helio X30 (hanya Meizu Pro 7) yang digunakan pada peranti flagship tetapi syarikat ini menyatakan Helio P30 dan P23 akan menyediakan kelebihan dengan kestabilan ketika melayari pelayar, proses rakaman gambar untuk sistem dwi kamera, dan kelajuan memuat naiknya. Apa yang menarik, kedua-dua set cip ini turut menyokong penggunaan dua SIM 4G secara serentak.

Helio P30 kini menyokong dwi kamera 13 Megapiksel atau sensor tunggal 24 Megapiksel, manakala P30 pula mampu menyokong sehingga dwi kamera 16 Megapiksel atau satu sensor 25 Megapiksel. Kelajuan pula dibantu oleh pemproses empat teras A53 pada 2.6GHz dan empat teras A53 pada 1.65GHz serta cip grafik Mali-G71 MP2 pada 950MHz kecuali P23 pada kelajuan 770MHz.

MediaTek berpendapat banyak pengeluar di luar sana berminat untuk mendapatkan P23, namun untuk P30 ia akan kekal di pasaran China oleh kerana disebabkan kos tetapi jika permintaan pasarannya meningkat, MediaTek terpaksa mengubahnya.


Moto Mods Hasselblad True Zoom, Sokongan Optikal Zoom Sehingga 10x

Selain smartphone, Lenovo tidak ketinggalan untuk memperkenalkan aksesori khas bagi model Moto Z Play. Hasil kerjasama dengan Hasselblad, nama besar dalam bidang fotografi, maka terhasilnya Moto Mods Hasselblad True Zoom.

Ia menampilkan rekaan yang selesa digunakan, sama seperti yang kamera profesional Hasselblad. Kehadiran sensor beresolusi 13 Megapixel telah dipadankan dengan optikal zoom sehingga 10x. Selain itu, Moto Mods Hasselblad True Zoom turut disediakan dengan sebuah flash Xenon untuk pencahayaan yang lebih terang berbanding flash LED yang tersedia pada telefon pintar biasa.

Aksesori ini juga mampu merakam gambar menggunakan format RAW serta disediakan sekali dengan suntingan gambar Phocus yang dihasilkan oleh Hasselblad. Namun sedikit mengecewakan kerana Hasselblad True Zoom hanya boleh membuat rakaman video HD 1080p sahaja dan dijual pada harga yang agak tinggi, iaitu € 299 (kira-kira RM 1,360).


Nintendo Switch Lite Akan Dijual Mulai 20 September – Harga Sekitar RM821

Nintendo telah mengumumkan konsol permainan baharu mereka yang dinamakan sebagai Nintendo Switch Lite baru-baru ini.

Konsol ini mempunyai rekaan yang lebih kurang sama dengan Switch, tetapi lebih mudah alih kerana ia tidak menyokong sambungan ke television, tiada kamera infra-merah, bahkan Joy-Con jua tidak boleh dipisahkan sepertimana pada Switch.

Tambahan lagi, paparan skrin Nintendo Switch Lite juga hanya bersaiz 5.5 inci berbanding Switch yang mencapai 6.2 inci. Walaupun skrin menjadi kecil tetapi resolusinya masih menyokong 720 piksel, menjadikan grafik permainan akan lebih halus dan ia boleh dikatakan lebih memenuhi keselesaan pegangan tangan.

Berat konsol ini juga menjadi lebih ringan hanya 275g (Switch 398g), Joy-Con kini tidak boleh dipisahkan dan ia menggunakan d-pad untuk mengawal permainan. Menurut Nintendo, Switch Lite mempunyai daya ketahanan yang lebih tinggi berbanding Switch, di mana mampu bertahan selama 3-7 jam.

Nintendo Switch Lite ini ditawarkan dalam tiga pilihan warna, iaitu kuning, kelabu dan zamrud, dan akan dijual secara global pada harga $199 (kira-kira RM821) mulai 20 September 2019.


Fantasy Town Kini Tersedia Menerusi Platforn iOS & Android!!

Buat kaki game, meh sini nak share apabila Garena telah mengumumkan bahawa permainan Fantasy Town kini boleh dimuat turun menerusi android dan iOS.

Bagi yang tidak mengetahui, menerusi permainan ini, anda boleh melakukan pelbagai misi sebagai selalu penduduk pekan.

Menariknya, pelbagai intipati budaya diterapkan di dalam permainan ini.


ColorTokens Perkukuh Kehadiran ANZ, Lantik Elvis Jusic sebagai Pengarah Jualan Serantau

SANTA CLARA, California, 10 Jun 2020 /PRNewswire/ — ColorTokens Inc. penginovasi yang terkemuka bagi keselamatan siber, hari ini mengumumkan pelantikan Elvis Jusic sebagai Pengarah Jualan Serantau untuk Australia dan New Zealand (ANZ). Elvis membawa sejarah kejayaan selama lebih 20 tahun dalam industri keselamatan perusahaan, pendekatan bertumpu pelanggan dan tumpuan untuk membawa nilai yang berbeza bagi melindungi data serta aset pelanggan.

Elvis Jusic menyertai syarikat dengan pengalaman pembangunan jualan dan perniagaan luas yang terbukti oleh kejayaan luar biasa beliau di Oracle, Aruba Networks dan Palo Alto Networks, di mana beliau berkhidmat kepada pelanggan bersaiz besar mahupun kecil melalui saluran tradisional dan baru muncul. Sepanjang sejarah jualan perusahaan beliau yang panjang dan sebagai penyokong pelanggan yang berdedikasi, perubahan ke arah inovasi kekal menjadi tema yang konsisten untuk Elvis. Menerusi peranan paling terkini beliau sebagai Pengurus Besar Kebangsaan dengan Content Security, sebuah MSSP Australia, Elvis memimpin pasukan jualan kebangsaan untuk membawa pertumbuhan dan pengiktirafan tahun demi tahun yang ketara. Elvis akan bertanggungjawab untuk memacu pertumbuhan dalam seluruh pasaran ColorTokens di rantau ANZ.

“Pendekatan memenangi anugerah ColorTokens memberi keupayaan kepada perusahaan untuk meramalkan dan menjamin 100 peratus trafik mereka, jauh melebihi trafik perimeter sebanyak 20 peratus yang menjadi had untuk kebanyakan organisasi,” kata Elvis Jusic, Pengarah Jualan Serantau untuk ANZ, di ColorTokens. “Dengan memanfaatkan kuasa keterlihatan penuh merentas lokasi, segmentasi mikro tanpa gangguan dan perlindungan titik akhir proaktif melalui PCI DSS 4.0, ColorTokens mentransformasikan cara perusahaan dapat mencapai seni bina kepercayaan sifar – kesemuanya sambil menghapuskan kerumitan penggunaan, dengan masa-mencapai-nilai dan kesederhanaan diterapkan secara intrinsik ke dalam ColorTokens Spectrum Platform. Saya teruja untuk membawa manfaat perubahan ke arah inovasi ColorTokens kepada lebih banyak perusahaan ANZ.”

Dr. Nitin Mehta, Pengasas dan Ketua Pegawai Eksekutif ColorTokens berkata: “ANZ telah menjadi kawasan yang mengalami pertumbuhan pesat dan berpotensi besar untuk ColorTokens. Kami berharap agar dapat memanfaatkan kepakaran Elvis Jusic dan obsesi pelanggan untuk mengurus dan menyokong pertumbuhan yang berterusan serta permintaan terhadap penyelesaian kami di seluruh kawasan ANZ.”

ColorTokens Inc., peneraju bagi keselamatan kepercayaan sifar yang disampaikan oleh awan, memperkasa perusahaan global dengan pendekatan proaktif bagi menjamin beban kerja awan, aplikasi dinamik, titik akhir dan pengguna. Melalui Spectrum Platform yang memenangi anugerah, ColorTokens membawakan produk dan perkhidmatan yang membantu perniagaan menilai dengan tepat dan meningkatkan kedudukan keselamatan mereka secara drastik. Untuk maklumat lanjut, sila kunjungi www.colortokens.com.

Hubungan Media: Corinne Breuil ColorTokens +1-4083416030 Press@colortokens.com

Keywords: Computer/Electronics High Tech Security Internet Technology Outsourcing Businesses Telecommunications Personnel announcements


Ujian Beta EMUI 9.0 Tersedia Bagi Pengguna Nova 3 Dan 3i

Kepada peminat dan pengguna telefon pintar Huawei nova 3 dan nova 3i, anda berpeluang menguji EMUI 9.0 yang direka dengan rekaan yang ringkas dan kemas.

Penambahbaikkan baharu ini membuka potensi AI dan kualiti kehidupan yang mana memberikan pengalaman sepenuhnya bersama alam semula jadi. Ia menyediakan peningkatan kelajuan sistem, keupayaan AI yang lebih baik dan banyak lagi.

Pengambilan pengguna untuk ujian beta kini tersedia bagi pengguna Nova 3 dan 3i. Cara untuk menyertainya amat mudah dengan mengikut langkah-langkah ini.

1. Klik pada pautan ini, EMUIBetaTesting. (Siapa cepat dia dapat)
2. Muat turun dan log masuk.
3. Sertai projek ini ketika ia tersedia.
4. Nantikan ujian beta yang akan dilancarkan pada 5 Disember 2018.

Untuk maklumat, EMUI 9.0 telah diperkenalkan ketika pelancaran HUAWEI Mate 20 series yang mana ia direka untuk mengoptimumkan arahan operasi asas secara berterusan dan efisen melalui teknologi ramalan AI.

Selain itu, EMUI 9.0 turut didatangkan dengan ciri-ciri yang membantu pengguna mengamalkan gaya hidup yang sihat termasuklah HiVision, AI e-commerce, Huawei Share, phone clone, new user interface dan banyak lagi.

EMUI 9.0 mungkin berlainan bagi setiap negara. Untuk maklumat lanjut, bagi EMUI 9.0 anda bolehlah melayari laman sesawang dengan Klik Disini . Anda juga boleh melayari laman sesawang HUAWEI  atau Facebook HUAWEI.


Apple Duduki Tangga Pertama Telefon Pintar 5G!!!

Siapa sahaja yang tidak kenal dengan jenama peranti dari Apple ini. Menurut satu laporan daripada Strategy ANalytics, Apple kini berada dikedudukan pertama pada tahun ini iaitu 30.2% bagi pasaran telefon pintar 5G!!

Berada ditempat kedua dan ketiga masing-masing adalah OPPO dan vivo. Bagi Samsung pula, ia selesa berada ditempat keempat dan Xiaomi di tempat kelima.

Peranti iPhone 12 5G ini sangat popular dalam kalangan pengguna.


Transformasi Pendidikan Digital Dengan Pembelajaran Pintar Bersama Intel®

Sistem pendidikan abad ke-21 lebih menuju ke hala pembelajaran celik pintar, pendidikan digital sudahpun bermula diimplementasikan ke dalam pembelajaran di seluruh dunia. Murid hari ini memerlukan lebih banyak pemahaman dalam pelbagai perkara untuk berjaya dalam zaman yang pesat berubah, terutamanya zaman berteknologi pintar masa kini.

Peranti mudah alih seperti komputer riba, peranti pintar, tablet dan pelbagai alatan ICT boleh dijadikan sebagai platform meningkatkan pembelajaran secara lebih kreatif dan inovatif. Sehubungan itu, kemudahan ICT yang dibawa oleh SNS Network dari kerjasama Intel® dalam menjayakan suasana pembelajaran yang lebih berkesan amat dititikberatkan.

JOI® Smart Classroom yang dibawa oleh SNS Network bertujuan menyediakan pendekatan pembelajaran yang fleksibel dengan persekitaran berbeza – sekaligus bantu memotivasikan pelajar untuk terus belajar menerusi interaksi dan perbincangan yang mana semua ini dikuasakan oleh Intel®.

Prestasi dalaman yang dioptimumkan untuk pendidikan dapat dirasai sepenuhnya melalui penggunaan JOI® Smartboard – sebuah papan putih pintar yang dapat merealisasikan pelbagai kerja pembentangan sama ada analisis video atau berinteraktif dengan murid dengan adanya sokongan Kecerdasan Buatan (AI).

Tambahan lagi, segala data penting juga akan terlindung daripada keupayaan yang ditawarkan oleh Intel® termasuk juga sokongan sambungan lebar melalui ekosistem untuk perkongsian data yang cekap antara peranti dan awan.

Produk Intel direka untuk kebolehpercayaan yang tinggi dan jangka hayat yang panjang, dengan komitmen ketersediaan terjamin selama 15 tahun. Segala maklumat terperinci, boleh hubungi talian 1700 – 817- 616, atau layari laman rasmi JOI.


Tim Cook Perolehi Pendapatan Sebanyak USD102 Juta Untuk Tahun 2017

Bloomberg hari ini telah melaporkan bahawa Tim Cook selaku Ketua Pegawai Eksekutif jenama Apple telah mencatatkan keseluruhan perolehan pendapatan sebanyak USD102 juta (kira-kira RM412 juta) sepanjang tahun 2017 ini. Jumlah pendapatan yang diperolehinya itu telah merangkumi gaji tahunannya sebanyak USD3.06 juta, bonus tahunan sebanyak USD9.33 juta, dan juga pegangan saham sebanyak USD89.2 juta.

Apa yang lebih menariknya, perolehan pendapatan yang tinggi ini secara tidak langsung memerlukan Tim Cook untuk menggunakan pesawat peribadi untuk tujuan lawatan perniagaan ataupun peribadi. Keputusan yang dibuat oleh ahli lembaga pengarah Apple ini adalah disebabkan oleh faktor keselamatan. Selain daripada kos perbelanjaan pesawat peribadi sebanyak USD93,109 (kira-kira RM364,417), Apple juga turut mengeluarkan perbelanjaan tambahan sebanyak USD224,216 (kira-kira RM906,452) untuk aspek keselamatan peribadi beliau.

Berdasarkan laporan itu juga, lima Pegawai Eksekutif Apple iaitu Luca Maestri, Angela Ahrendts, Johny Srouji, Dan Riccio, dan juga Bruce Sewell, turut menerima bonus tahunan USD3.11 juta (kira-kira RM12.57 juta) setiap seorang. Manakala perolehan pendapatan keseluruhan mereka dikatakan mencecah sebanyak USD24.2 juta (kira-kira RM97.83 juta), termasuk gaji tahunan dan pegangan saham.

Data berkaitan perolehan pendapatan tahunan Tim Cook ini telah diperolehi dari pernyataan proksi Suruhanjaya Sekuriti Dan Perangkaan Amerika Syarikat sebagai rujukan untuk mesyuarat pemegang saham tahunan yang akan berlangsung pada 13 Februari 2018 nanti.


Better Notes

ABetter Notes adalah aplikasi nota yang lebih bijak, mudah serta senang! Pengguna boleh menggunakan #hashtags apabila ingin menyimpan sebarang nota bagi memudahkan anda mencarinya kembali. Fungsi #hashstags ini membolehkan anda menyusun nota-nota penting dengan hanya satu kata nama sahaja.

Sebagai contoh, anda juga boleh serta #Photo jika anda ingin mengingati resit, tujuk arah, tempat letak kereta dan pelbagai lagi yang dirasakan sesuai. Jadi, ia secara tidak langsung menjimatkan masa untuk mencari maklumat di dalam simpanan anda.


[Tertiris] Gambar Dan Spesifikasi Awal Samsung Galaxy S10+ Muncul Di Internet

Sebelum ini telah tertiris gambar dan spesifikasi bagi Galaxy S10 yang dijangka akan diperkenalkan tahun hadapan. Terbaru, terdapat pula khabar angin dan berita ketirisan tentang Samsung Galaxy S10+ (Galaxy S10 Plus) telah tersebar di Internet.

Melalui pendedahan yang telah dibuat, Samsung Galaxy S10+ dikhabarkan akan menggunakan paparan skrin berukuran 6.44-inci Super AMOLED QHD+. Berbeza dengan generasi sebelum ini, kali ini ia hadir dengan rekaan skrin baharu yang dikenali sebagai ‘Infinity-O’ yang akan menempatkan kamera swafoto di dalam skrin.

If the rendering is true… S10+ looks like this. . .😂 pic.twitter.com/cKtg8k7aio

— Ice universe (@UniverseIce) December 4, 2018

Panel belakangnya pula dipercayai menyokong tiga kamera dengan rekaan mendatar mirip seperti rekaan dwi kamera pada Galaxy Note 9 yang terdiri daripada lensa RGB, sudut luas dan juga telefoto. Malah Samsung Galaxy S10+ turut menyokong teknologi pengimbas cap jari pada skrin. Sebagai peranti kelas atasan, peranti ini akan dikuasakan dengan Snapdragon 855 dan mampu menyokong RAM dengan kapasiti maksimum sehingga 12GB.


Razer Phone 2 Kini Rasmi Di Malaysia, Dijual Pada Harga RM3449

Siapa yang tidak kenal dengan Razer Phone. Hari ini Razer telah melancarkan telefon pintar terbaharu untuk pasaran tempatan dan peranti tersebut dikenali sebagai Razer Phone 2. Ia akan dijual pada harga RM3449 di Malaysia.

Apa yang pasti, telefon ini memberi pemfokusan pada sokongan permua. Disertakan dengan rekaan berkotak dan mempunyai nirtakuk bersaiz 5.7 inci dengan sokongan 120Hz. Peranti ini dikuasakan oleh cip Snapdragon 845, storan sebesar 64GB dan memori 8GB RAM.

Dari aspek kamera pula, peranti ini dihadirkan dengan sokongan dwi kamera 12MP pada kamera belakang dan 8MP bagi kamera hadapan. Dari aspek audio juga tidak mengecewakan apabila ia dihadirkan dengan sokongan audio Dolby 5.1 dengan kelantangan melebihi 100dB.

Bagi telefon yang memfokuskan pada permainan mudah alih, pastinya bateri memainkan peranan yang sangat penting. Dengan kapasiti bateri 4000mAh dengan sokongan pengecasan pantas QuickCharge 4+ pasti mampu memberikan pengalaman bermain permainan mudah alih dengan lebih baik.

Lebih menarik, cahaya logo Razer di bahagian belakang boleh dikawal oleh pengguna menerusi aplikasi khusus. Apa yang pasti, ia turut disertakan dengan sokongan pengecasan nirwayar, dan kalis air IP67.

Bagi yang berminat, aadna boleh membelinya di kedai-kedai terpilih di seluruh Malaysia. Anda juga boleh membeli telefon ini melalui syarikat telekomunikasi U Mobile dan Maxis.


Siri OPPO Find Kembali Semula! OPPO Find X Bakal Dilancarkan Di Paris Pada 19 Jun

Gambar OPPO Find X yang baru sahaja tertiris pada minggu lepas, kini telah mendapat pengesahan dari OPPO bahawa siri terbaharu ini akan dilancarkan secara rasmi di Paris pada 19 Jun 2018 nanti.

Seperti yang ramai ketahui, siri Find adalah antara model OPPO yang lebih memfokuskan pada spesifikasi tinggi dengan ciri-ciri eksklusif. Find X yang bakal diperkenalkan ini walaupun tidak diberitahu sebarang spesifikasi yang sedia ada padanya, tetapi dengan huruf “X” jelas menunjukkan peranti ini akan lebih mencabar dan penuh inovatif.

Selepas 4 tahun senyap dalam pasaran, adakah siri Find terbaharu akan membawa teknologi di luar jangkaan kepada peminatnya? Sama-sama kita nantikan pelancaran rasmi pada 19 Jun.


Samsung Galaxy A03 Dilancarkan Dan Dijual Pada Harga RM559!

Samsung Malaysia telah melancarkan Samsung Galaxy A03s baru, yang merupakan telefon pintar peringkat permulaan. Peranti ini dilengkapi dengan sensor cap jari sisi, layar 6.5HD +, kamera belakang 13MP dan bateri 5000mAh. Berikut adalah spesifikasi telefon:

Galaxy A03s tersedia dalam tiga warna, iaitu hitam, biru dan putih, dan harganya RM559.


Teaser Dron Penerbangan Dari Xiaomi

Esok, 25 Mei 2016 Xiaomi dijangkakan akan mengumumkan produk terbaru mereka, dan berdasarkan teaser dan desas desus yang sedang kuat diperkatakan adalah mereka bakal melancarkan dron penerbangan quadcopter dengan unit kamera kawalan jauh.

Video teaser telah dimuat naik ke Youku dan dengan pantas video itu tersebar dan dimuat naik semula ke YouTube. Xiaomi sememangnya terkenal dalam penghasilan smartphone, namun mereka juga banyak menghasilkan produk elektronik seperti set top box, peranti keselamatan dan bermacam-macam lagi.

Adalah untuk menarik melihat bagaimana pasaran dron apabila Xiaomi memasuki segmen produk ini, kebanyakan pengguna melihat produk Xiaomi sebagai alternatif yang amat baik kepada produk yang hadir dengan tanda harga yang mahal. Spesifikasi yang baik, kualiti binaan yang memuaskan dan harga berpatutan ternyata resipi terbaik Xiaomi dalam memikat pelanggan.


Reviu Eksklusif: Adakah Berbaloi Samsung Galaxy A12 Dibeli? Jom Try Tengok!!

Ramai yang pasti tertanya-tanya adakah berbaloi jika kita ingin membeli peranti terbaharu daripada Samsung iaitu Samsung Galaxy A12?? Bagi menjawab soalan tersebut, jom kita baca artikel ini sampai habis!!! Berbaloi or tak!!

Jika dilihat rekaan peranti ini sahaja, mungkin anda berpendapat ia seperti biasa sahaja. Namun jika anda lihat dengan secara terperinci, ia sebenarnya hadir dengan rekaan yang sangat aesthetics.

Perincian pada panel belakang memperlihatkan corak yang simple tetapi memberikan rasa yang lebih selesa ketika dipegang. Jadi tiada masalah untuk anda bermain game atau hanya memegang peranti ini, ia pasti sangat asyik!!

Bagi yang tidak mengetahui, peranti ini hadir dengan skrin bersaiz 6.5″ HD+ Infinity-V Display. Jika anda dapat lihat, peranti ini hadir dengan bezel yang sangat nipis yang bertujuan memberikan paparan yang lebih luas!!

Dari aspek warna yang terhasil pula, bagi pandangan admin, ia memberikan warna yang jitu bagi kelasnya. Warna yang terhasil sangat baik dan vibrant. Boleh dikatakan warna yang terhasil adalah hampir tempat. Ketika anda menonton pada jangka waktu yang lama juga tidak ada masalah kerana mata anda akan selesa ketika menonton paparan peranti ini.

Peranti ini hadir dengan pemproses Octa-Core yang berkuasa dan dipadankan dengan RAM sebesar 6GB dan storan sebesar 128GB. Sepanjang menggunakan peranti ini, kami merasakah ia sangat lancar tanpa ada sebarang gangguan. Tidak ada sebarang lag ketika menggunakannya walaupun ketika sedang bermain game.

Jadi kami menjalankan ujian ke atas peranti ini menggunakan Geekbench 5. Hasil dapatan daripada ujian ini memperlihatkan ia berada pada prestasi yang baik. Jadi penggunaannya sangat efisen.

Jika kita melihat dari aspek kamera pula, ini yang paling mengujakan kerana ia nyata antara sorotan bagi peranti ini. Peranti ini hadir dengan 48MP + 5MP + 2MP + 2MP bagi kamera belakang dan 8MP bagi kamera hadapan pastinya menjanjikan keupayaan yang sangat baik.

Lensa utama kamera ini menjanjikan hasil gambar dengan perincian yang lebih baik bagi kelasnya. Warna yang terhasil juga adalah sangat baik.

Lensa Ultra Wide juga baik apabila ia mampu memberikan sudut pandang sehingga 123 darjah yang memberikan perspektif yang lebih menarik ketika mengambil gambar.

Penghasilkan bokeh juga dilihat sangat baik dan tidak “fake” seperti sesetengah telefon di pasaran pada ketika ini. Dan apa yang lebih penting, kamera swafotonya adalah sangat baik dan memberikan imej yang lebih mempersona.

Jom kita lihat hasil gambar peranti ini!!

Secara keseluruhannya, peranti ini boleh dianggap berbaloi untuk dimiliki bagi mereka yang mempunyai kekangan bajet. Dengan keupayaan yang dipamerkan, pastinya ia berbaloi untuk dimiliki kerana ia seperti anda memiliki peranti mahal gittew!!!


[Tertiris] Spesifikasi HTC U12 Dengan Snapdragon 845, Dwi Kamera Utama

Ramai pengguna telefon pintar kini tidak mengenali jenama HTC. Suatu ketika dahulu semasa Android mula diperkenalkan, jenama ini antara jenama yang menjadi pilihan pengguna oleh kerana pada masa itu reka bentuk perantinya yang menarik. Malahan ciri dan spesifikasi yang diperkenalkan juga agak maju ke hadapan. Namun, selepas beberapa tahun jenama ini mula tidak diterima ramai kerana pengeluar lain mula menawarkan peranti jauh lebih baik.

Kini, dalam usaha untuk bersaing di arena telefon pintar, HTC dilihat cuba memperkenalkan sebuah peranti induk dengan spesifikasi setara seperti jenama lain. Ianya diberi nama HTC U12 yang mungkin akan dilancarkan pada bulan April akan datang.

HTC U12 generasi terbaru dikatakan akan hadir dengan perkakasan serba canggih. Ia akan menggunakan cip pemproses Snapdragon 845, RAM sehingga 6GB, dan storan sehingga 256GB. Sudut tenaga pula, sebuah bateri sebesar 3,420mAh turut dimuatkan bersama.

Peranti ini menerima paparan sebesar 5.99-inci beresolusi QHD+ dengan sistem dwi kamera berteknologi Sony 12 MP + 16 MP pada bahagian belakang. Kamera depan pula menempatkan sensor 8 Megapiksel berserta sistem operasi Android 8.0 Oreo disamping antaramuka Sense 10 dan Edge Sense 2.0.

HTC U12 dilengkapkan dengan kerangka badan kalis air dan debu IP68 selain fungsi pengecaman wajah dan sejumlah ciri lain.


Nikmati Diskaun Sehingga RM200 Bagi Aksesori HONOR Menerusi HONOR November Payday Sale!

HONOr kini menawarkan tawaran yang hebat kepada peminat peranti HONOr apabila anda boleh mendapat diskaun sehingga RM200 bagi pembelian aksesori HONOR dari 20 hingga 27 November di Hihonor.

Antara peranti yang boleh anda miliki dengan diskaun ini adalah HONOR MagicWatch 2 (Charcoal Black), HONOR Watch Magic dan HONOR Magic Earbuds.

Pengguna juga boleh menikmati potongan harga RM100 bagi HONOR 9X Pro, HONOR Sport Pro dan HONOR 9X Lite. Bagi mereka yang sentiasa menjaga kesihatan, anda boleh membeli tawaran bundle yang mana hanya berharga RM798 yang terdiri daripada MagicWatch 2 46mm (Charcoal Black) dan HONOR Scale 2. Bauchar RM200 turut boleh digunakan bagi bundle ini.

Selain ini, Pengguna Hihonor boleh memenangi hadiah menarik menerusi Flip Card Game. Antara yang boleh anda menangi adalah HONOR Band 4 Running or HONOR Scale 2 dan banyak lagi.

Bagi mendapatkan maklumat lanjut, layari laman sesawang Hihonor atau Facebook HONOR.


Perkenalkan PCT1 Daripada Xovis – Sensor Kiraan Penumpang Baharu untuk Pengangkutan Awam Dengan Teknologi 3D Dalaman Terbukti

ZOLLIKOFEN, Switzerland, 16 Jun 2020 /PRNewswire/ — Xovis telah menggalas tugas untuk membawa kepakarannya ke dalam bidang pengangkutan awam. Kereta api yang padat jam 8 pagi dan platform yang lengang jam 10 malam. Menurut Xovis, apa yang seolah-olah dapat diurus dengan mudah melalui sedikit penambahbaikan terhadap sambungan, hakikatnya dikaitkan dengan perancangan yang rumit. Teknologi pengiraan penumpangnya mendayakan penetapan jadual waktu dan konsep trafik yang cekap pada masa depan.

The new Xovis PCT1 sensor for automatic passenger counting in public transportation (PRNewsfoto/Xovis)

Bagi pengendali pengangkutan awam, menghasilkan jadual waktu ialah salah satu tugas yang paling penting dan paling rumit. Dengan berbuat demikian, waktu operasi, masa antara sambungan dan laluan tidak boleh diubah sewenang-wenangnya, sebaliknya secara idealnya ia adalah berasaskan fakta.

Xovis telah banyak kali berhadapan dengan isu ini. Sejak tahun 2008, syarikat Switzerland ini telah meneroka bagaimana aliran orang ramai boleh dikira dan diukur. Ia telah membangunkan teknologi yang telah terbukti berjaya.

Christian Studer, Ketua Pegawai Produk di Xovis, menjelaskan: “Apabila menjalankan projek-projek di lapangan terbang, stesen kereta api, pusat membeli belah dan zon pejalan kaki, sambungan pengangkutan awam sering memainkan peranan utama. Lagipun, mengurus aliran orang ramai tidak berakhir pada platform. Tanpa teknologi yang andal, hampir mustahil untuk pengendali pengangkutan awam menilai dinamik pergerakan penumpang atau menukarkan aspek ini kepada data yang boleh digunakan.”

Xovis PCT1 yang baru dibangunkan – sensor untuk pengiraan penumpang automatik – lantas disesuaikan khusus untuk sektor pengangkutan. Menggunakan PCT1, kini peluang untuk memanfaatkan kejituan yang ditawarkan oleh teknologi Xovis mungkin dapat diambil dalam sektor pengangkutan awam.

Christian Studer mengulas seperti yang berikut: “Sensor 3D kami telah digunakan di seluruh dunia dalam cabang yang paling pelbagai selama lebih satu dekad sehingga kini. Ini termasuk lapangan terbang dan penjual runcit, selain daripada stadium, hotel, bangunan pejabat dan festival, semuanya bergantung pada penyelesaian kami. Dalam pengangkutan awam, keperluannya serupa, namun syarat-syarat yang berkaitan dan standard yang terpakai berbeza. Oleh itu, kami menyesuaikan teknologi kami mengikut syarat-syarat ini dan menjadikannya sesuai digunakan pada kenderaan. Kini, kesemuanya telah dihimpunkan dalam PCT1 – sensor pengiraan penumpang pertama kami untuk kenderaan. Sensor ini memenuhi syarat-syarat dan standard ketat yang ditetapkan untuk digunakan dalam bas dan kereta api. Ujian persekitaran yang ketat kesemuanya telah lulus dengan cemerlang.”

Pengiraan penumpang automatik hanyalah satu permulaan. Sebagaimana yang diulas oleh Studer: “Daripada pengalaman, kami sedia maklum bahawa jumlah orang ramai memberi gambaran asas mengenai apa yang perlu diusahakan. Walau bagaimanapun, penting untuk memahami tingkah laku orang ramai secara keseluruhan. Dalam pengangkutan awam, ini mungkin melibatkan bagaimana penumpang menaiki dan turun di hentian berbeza, bagaimana basikal atau kereta sorong diangkut atau topik mengenai kebolehcapaian untuk penumpang kurang upaya. Kaedah-kaedah pengumpulan data klasik yang mana tinjauan atau pemerhatian dibuat di lokasi adalah tidak tepat mahupun berkesan. Tibalah masanya untuk analisis penumpang mengambil langkah ke hadapan yang seterusnya ke arah pendigitan.”

Klik di sini untuk berita lengkap: https://www.xovis.com/en/xovis-insights/detail/we-introduce-the-pct1-our-new-passenger-counting-sensor-for-public-transportation/

HubungiXovisIndustriestrasse 13052 ZollikofenSwitzerland+41 32 342 04 70info@xovis.com

Hubungan Media Andreas PernterPengarah Urusan Xovis Transportationandreas.pernter@xovis.com

Keywords: Computer Software Computer/Electronics Electronic Design Automation Transportation New products/services


HP Tampil Dengan Spectre 13 – Laptop Sesentuh Ternipis Dunia Pada Harga Bermula RM5,899

HP Malaysia hari ini memperkenalkan sebuah komputer riba terbaru yang diberi nama HP Spectre 13. Laptop ini merupakan laptop sesentuh paling nipis di dunia. Produk generasi terbaru ini kini dipertingkatkan dari segi ketahanan bateri, paparan, dan rekaan yang lebih berkotak serta moden.

Laptop premium ini mensasarkan pengguna dari golongan yang bekerja dalam persekitaraan pejabat. Ia dilengkapi dengan paparan hiburan yang imersif melalui skrin FHD Corning Gorilla Glass bersama sistem audio berkualiti tinggi. Dikuasakan dengan pemproses generasi ke-8 Intel Core i5 dan i7, Spectre 13 dijual pada harga bermula RM5,899 seunit.

Untuk mengekalkan laptop ini sentiasa berprestasi dalam keadaan baik, HP telah membekalkan memori RAM sebesar 8GB LPDDR3 dan storan SSD sebanyak 512GB. Daya ketahanan bateri pula menyokong penggunaan sehingga 11.5 jam dengan 50% dalam 30 minit pengecasan.

HP Spectre yang dibina berasaskan aluminium serta kemasan karbon fiber ini hadir dengan warna Ceramic White dan Pale Gold atau boleh memilih warna Dark Ash Silver bersama kemasan tembaga.

Bagi mendapatkan maklumat lanjut, anda boleh layari laman sesawang HP di sini.


Infinix Memulakan Langkah Pertama Di Malaysia Dengan 3 Model Telefon Pintar

Infinix Mobile menyambut kemasukan rasmi mereka ke Malaysia dengan melancarkan tiga model telefon pintar terbaru, Infinix Zero 4, Infinix Zero 4 Plus dan Infinix HOT 4 Pro.

Menurut Infinix, Asia Tenggara merupakan pasaran bagi peranti mudah alih yang sangat baik dengan potensi perkembangan jenama dan perniagaan yang positif serta permintaan dari pengguna yang berterusan. Mereka juga yakin bahawa peranti Infinix mampu menambat hati pengguna Malaysia berdasarkan kualiti, rekaan dan juga harga yang mereka tawarkan.

Infinix Zero 4 dan Zero 4 Plus menggabungkan perkakasan dan perisian yang hebat bagi memberikan pengalaman penggunaan yang terbaik buat anda. Sebagai contoh, kamera belakang kedua-dua model ini dilengkapi penstabilan imej optik (OIS), aperture f/2.0 dan susunan 6 keping lensa bagi mendapatkan imej yang baik tanpa diganggu kesan gegaran dan cahaya malap.

Buat masa kini hanya Zero 4 sahaja yang akan mula dijual, manakala tarikh jualan dan harga bagi model Zero 4 Plus akan diumumkan pada bulan April.

Model ini dikuasakan oleh Android M (XOS) dan mempunyai paparan berkualiti HD 5.5 inci dan dua pembesar suara stereo berkualiti tinggi dan bateri dengan jangka hayat sehingga 48 jam.

Ciri utama pada HOT 4 Pro adalah kualiti bunyi. Model ini dilengkapi Dirac yang mampu memberikan pengalaman audio 3D yang sangat baik dan imersif. Selain itu, ia juga mempunyai kemsapan pada panel belakang yang amat unik berbanding peranti lain di dalam pasaran.


Perkongsian Gambar Dari Lensa Xiaomi Mi MIX 3

Dah baca artikel mengenai pelancaran rasmi Xiaomi Mi MIX 3? Pasti ramai yang nak tahu mengenai hasil gambar telefon pintar ini bukan? Xiaomi turut berkongsi beberapa keping hasil gambar menggunakan lensa dwi-kamera hadapan dan utama yang sangat mengagumkan!

Mari kita lihat gambar yang dikongsi oleh Xiaomi ini….


Apple Bakal Hasilkan Konsol Sendiri Bagi Permainan Mudah Alih?

Ada sesuatu yang menarik apabila dikhabarkan Apple bakal membangunkan konsol bagi permainan mudah alih.

Menurut satu tweet daripada akaun @FrontTron, menyatakan bahawa mereka akan menghasilkan konsol dengan dengan prestas iGPU yang dipertingkatkan dan menyokong ray tracing.

Ia tidak akan menggunakan cip pemproses siri A atau M. Jadi, teruskan bersama kami bagi mengetahui perkembangan berita ini.


TMRW lancar TMRW Creators Camp bantu milenial yang berminat dengan penciptaan kandungan jadikan masa depan milik mereka

BANGKOK, 9 April 2021 /PRNewswire/ — TMRW by UOB, bank khusus mudah alih yang pertama untuk generasi digital ASEAN, telah melancarkan ‘TMRW Creators Camp’ bagi melengkapkan golongan milenial dengan kemahiran dan pengetahuan dalam usaha memajukan kerjaya impian mereka sebagai pencipta kandungan.

En. Natee Srirussamee, Ketua Digital Runcit, UOB Thailand

TMRW, dengan kerjasama RAiNMaker, iaitu komuniti pencipta kandungan terkemuka di Thailand, dan a day magazine, penerbit kandungan terkini di Thailand, akan menganjurkan beberapa bengkel latihan mengenai penciptaan kandungan digital mulai Mei hingga Jun 2021. TMRW Creators Camp terbuka kepada sesiapa sahaja yang ingin menceburi kerjaya sebagai pencipta kandungan profesional. Pemohon mesti mempunyai saluran YouTube atau Facebook mereka sendiri dengan sekurang-kurangnya 1,000 pengikut.

Encik Natee Srirussamee, Ketua Digital Runcit, UOB Thailand, berkata, “Sebagai bank mudah alih semata-mata yang direka khusus untuk generasi digital ASEAN, matlamat kami dari awal lagi adalah untuk sentiasa menyokong aspirasi pelanggan kami. Bermula daripada penyelesaian kewangan pintar sehinggalah inisiatif seperti TMRW Creators Camp, kami ingin memberi dorongan kepada pelanggan kami ke arah pencapaian cita-cita mereka.

“Memandangkan pengguna Thai meluangkan hampir tiga jam secara purata di saluran media sosial seperti YouTube, Instagram dan TikTok[1], dan bahawa semakin banyak syarikat dan perniagaan kini mengalihkan perbelanjaan pengiklanan ke saluran digital[2], kerjaya sebagai pencipta kandungan digital mampu menjadi kerjaya yang dinamik dan mampan. Melalui TMRW Creators Camp, kami berharap para peserta dapat membangunkan atau meningkatkan kemahiran digital selain belajar cara yang lebih baik untuk melibatkan penonton supaya berjaya dalam laluan kerjaya pilihan mereka.”

Permohonan untuk menyertai TMRW Creators Camp dibuka mulai 1 April hingga 20 April 2021. Pemohon perlu menghantar video pendek memperkenalkan diri mereka dan sebab mereka ingin menyertai TMRW Creators Camp ke laman web TMRW.

Sehingga 100 pemohon yang berjaya akan dijemput menghadiri empat bengkel maya yang merangkumi beberapa elemen utama dalam penciptaan kandungan digital seperti penceritaan, kreativiti dalam kandungan, penciptaan kandungan video dan pelaksanaan strim langsung. Peserta perlu menghadiri semua bengkel dan menyiapkan semua tugasan mengenai topik yang diberikan. Bengkel tersebut akan dihoskan oleh pencipta kandungan terkenal di Thailand seperti Aou Spin9, Ayashi Channel, Boom Tharis, Cee Chatpawee, Codie, Eddy, Ken Nakarin dan Softpomz.

Pada akhir keempat-empat bengkel tersebut, sepuluh finalis yang mendapat gred tertinggi dalam tugasan mereka berdasarkan kreativiti, keterlibatan dan kualiti pengeluaran, akan dijemput menyertai kelas pakar (masterclass). Dalam kelas pakar ini, mereka berpeluang untuk belajar daripada pencipta kandungan termasyhur seperti Nong Wongtanong, pengasas bersama a day magazine dan The Standard, Rawit Hanutsaha, usahawan berjaya di sebalik blog terkenal “Mission to the Moon”, dan juga Suthichai Yoon, salah seorang wartawan terulung dan berpengaruh di Thailand.

Pemenang akan menerima wang tunai dan peralatan pengeluaran kandungan seperti kamera digital, komputer riba dan mikrofon tanpa wayar yang bernilai kira-kira 1 juta baht bagi membantu kerjaya penciptaan kandungan profesional mereka sendiri.

Untuk maklumat lanjut mengenai TMRW Creators Camp dan kriteria permohonan, sila kunjungi www.tmrwbyuob.com/tmrwcreatorscamp dan halaman Facebook TMRW Thailand di https://www.facebook.com/tmrwthailand.

[1] Sumber: ‘Digital 2020: Thailand’, We Are Social and Hootsuite, 2020

[2] Perbelanjaan bagi pengiklanan digital di Thailand telah meningkat sebanyak dua digit sepanjang lima tahun kebelakangan ini. Pada tahun 2020, Facebook mempunyai bahagian tertinggi dalam perbelanjaan pengiklanan (32 peratus), diikuti dengan YouTube (21 peratus). Sumber: Digital Advertising Association (Thailand), 2020

Keywords: Banking/Financial Service Computer/Electronics Internet Technology Publishing/Information Service Telecommunications New products/services Financial Technology


20W Mi Wireless Charging Pad Dijual Pada Harga RM129 – Ketersediaan 13 April 2019

Seiring dengan pelancaran Xiaomi Mi 9, syarikat tersebut turut berkesempatan memperkenalkan ahli baru dalam segmen aksesori iaitu 20W Mi Wireless Charging Pad untuk pasaran tempatan.

20W Mi Wireless Charging Pad merupakan pengecas tanpa wayar terpantas di dunia.  Difahamkan, ia juga menyokong pelbagai peranti lain yang menyokong fungsi Qi dan hadir dengan ruang udara membolehkan pengurangan haba. Turut hadir kepala pengecas 27W.

Menurut Xiaomi, pengguna boleh mengecas penuh bateri Mi 9 dalam hanya 90 minit dengan pengecas tanpa wayar ini. 20W Mi Wireless Charging Pad dijual pada harga RM129 – ketersediaan bermula 13 April di Lazada dan Mi stores.


Pemilik LG V30 Di Korea Selatan Mula Terima Kemas Kini Android Oreo

LG V30 merupakan peranti premium terbaru yang telah dilancarkan di dalam acara tahunan IFA pada 31 Ogos 2017 boleh dianggap antara telefon pintar terbaik pernah dihasilkan oleh LG setakat ini. Ini jelas dapat dilihat melalui sokongan spesifikasi hebat seperti paparan skrin 6 inci beresolusi 2K, dikuasakan dengan pemproses Qualcomm Snapdragon 835, memori dalaman sebesar 64GB serta RAM 4GB, dan juga kamera dwi lensa dengan keupayaan penggambaran sudut luas.

Kini keupayaan LG V30 akan lebih dioptimumkan lagi apabila pengguna di Korea Selatan sudahpun menerima kemas kini rasmi terbaru Android 8.0 Oreo. Melalui versi terbaru ini, LG V30 mampu meminimakan penggunaan tenaga apabila peranti tidak digunakan dan masa untuk menghidupkan peranti juga kini jauh lebih pantas.

Kemas kini ini akan diterima melalui notifikasi dan proses menaik taraf boleh dibuat secara OTA (Over-The-Air). Pemilik LG V30 juga boleh menggunakan kaedah sambungan ke perisian LG PC Suite untuk menjalankan prosedur kemas kini. Buat masa ini masih belum ada maklumat rasmi berkaitan ketersediaan kemas kini Android Oreo untuk unit LG V30 di negara lain, tetapi berkemungkinan besar ia akan mula diterima seawal tahun 2018 nanti.


Cip Pemproses Apple M1 Carta Skor Melebihi 1 Juta Di AnTuTu!!

Peminat Apple mesti teruja apabila cip pemproses terbaharunya Apple M1 mencatatkan rekod skor sebanyak 1119243 mata!!!

Buat yang tidak mengetahui, cip pemproses ini adalah berasaskan X86.

Daripada keputusan yang dicatatkan, memperlihatkan ia mencatat 282265 bagi CPU dan 538944 bagi GPU.


JOI Kembali Lagi Dengan Tablet Terkini Dua-Dalam-Satu – JOI 11 Pro (64GB) Pada 11 November

SNS Network sebelum ini telah memperkenalkan tablet dua-dalam-satu yang berasaskan Windows 10 iaitu JOI 11 Pro, terkini varian 64GB akan dilancarkan pada 11 November 2018 nanti.

Diketahui, JOI 11 Pro adalah revolusi tablet dengan antaramuka yang lebih baik berbanding sebelumnya. Kini generasi baharu telah dilengkapi dengan storan yang lebih besar, di samping beroperasi pada Windows 10 Pro (dalam mod S) yang paling canggih dan selamat.

Selain itu, tahap kepekaan yang lebih tepat tanpa sebarang masalah pada Active Pen Pro baharu ini telah dipertingkatkan dengan sokongan Palm Rejection, serta titik tekanan yang telah menerima penaiktarafan.

Sekiranya anda berminat, boleh dapatkan JOI 11 Pro (64GB) di semua kedai atas talian GLOO antaranya GLOO Webstore, GLOO Lazada, GLOO Shopee, GLOO Lelong dan JOI @ Shopee. Bagi jualan di luar talian, tidak tersedia lagi sehingga pengumuman selanjutnya.

Sempena pelancaran tablet ini juga, setiap pembelian JOI 11 Pro (64GB) yang bernilai RM999 akan mendapat PERCUMA Active Pen Pro 110 yang bernilai RM129. Selain itu, pembelian PWP (Purchase with Purchase) juga ditawarkan bagi JOI 11 Metal Keyboard pada harga RM185 (harga asal: RM234.90), serta JOI 11 Keyboard Kulit pada harga RM140 (harga asal: RM187.70).


Nokia Dan Xiaomi Bekerjasama Menandatangani Perjanjian Paten

Kerjasama antara dua benua di dua negara, Espoo, Finland dan Beijing, China telah mewakilkan Nokia dan Xiaomi dalam pembangunan industri telefon pintar. Tandatangan yang diturunkan di kedua-dua belah pihak selepas ini akan berkongsi pendapat dan idea seterusnya mengembangkan lagi sayap perniagaan masing-masing.

Xiaomi yang kini memiliki 60 juta pengguna global dalam ekosistem Mi sangat komited ingin bekerjasama dengan peneraju teknologi global iaitu Nokia. Nokia yang lebih maju dalam bidang infrastruktur rangkaian dan teknologi akan menawarkan Xiaomi penyelesaian pusat data dan peningkatan kapasiti.

Tambahan pula, mereka juga bersetuju merangka pelan bagi membangunkan peranti berhubung (Iot) dan realiti maya pada masa hadapan. Selain dari aspek kerjasama, terdapat lesen paten Nokia juga dibeli oleh Xiaomi dan kontrak ini akan berlangsung dalam beberapa tahun yang mendatang.


Acara Istimewa Pokemon Go Sempena Halloween

Niantic telah mendedahkan satu acara istimewa permainan Pokemon Go bersempena sambutan Halloween.

Permainan Pokemon Go telah mencatatkan rekod luar biasa semenjak ia dilancarkan, dengan menjadi permainan yang paling banyak dimuat turun, pengguna harian tertinggi dan jumlah keuntungan yang luar biasa. Walaupun begitu, kehangatan permainan ini semakin menyurut gara-gara pihak pembangun yang lambat menambah fungsi dan isi baru buat permainan tersebut. Rata-rata pemain berhenti bermain selepas beberapa tempoh kerana bosan dengan isi kandungan permainan yang kekal sama tanpa tambahan atau ubah suai major.

Dalam usaha mereka memulihkan keadaan tersebut Niantic nampaknya akan mengadakan acara istimewa pada sambutan Halloween tahun ini. Beberapa Pokemon seperti Drowzee, Ghastly, Haunter, Gengar dan lain-lain akan muncul lebih kerap di dalam peta permainan sepanjang 26 Oktober sehingga 1 November 2016. Selain itu ganjaran Candy juga akan dinaikkan bagi Pokemon-Pokemon tersebut.

Sementara menunggu acara ini, apa kata kita tonton dahulu video promosi!


OPPO A92 & W31 Bakal Dilancarkan Bagi Pasaran Tempatan Pada 4 Mei Ini!

Berita baik buat peminat OPPO di Malaysia apabila peranti terbaharunya iaitu OPPO A92 dan Enco W31 bakal dilancarkan bagi pasaran tempatan 4 Mei.

Anda boleh menonton live streaming di Facebook OPPO atau di Astro Go dan AStro Ria pada jam 11 pagi.

Jadi korang mesti dah tak sabar kan. Jadi jangan lupa tonton nanti.


Ratusan Pemilik iPhone X Hadapi Masalah Untuk Menjawab Panggilan Telefon

Sejumlah kecil pengguna iPhone X di seluruh dunia telah melaporkan bahawa peranti yang mereka gunakan tidak dapat berfungsi dengan baik. Mereka mendakwa iPhone X yang digunakan tidak dapat menjawab panggilan telefon apabila panggilan masuk.

Ada yang mengatakan isu ini terus berlarutan apabila skrin menyala 6-10 saat selepas panggilan masuk sekaligus pengguna tidak dapat menjawab telefon dengan segera. Melalui forum rasmi Apple, seramai lebih kurang 800 pengguna terkesan apabila mereka tidak dapat menekan butang terima atau menolak panggilan telefon.

Difahamkan masalah ini mula timbul sejak bulan Disember yang lalu. Pengguna yang sudah melakukan proses restart dikatakan masih mengalami isu yang sama. Buat masa ini, pihak Apple masih menjalankan siasatan dan mereka enggan mengulas lanjut.

Bagi eRing jika peranti semahal iPhone X, sepatutnya tiada sebarang masalah pun kan. Apakan daya.


Samsung Beri Anda Hiburan Nyata Dengan Soundbar Sound+ Dan 4K Ultra HD Blu-ray Player

Samsung hari ini mengumumkan dua produk yang dibawa masuk ke pasaran Malaysia iaitu Soundbar Sound+ (HW-MS751) dan pemain Blu-ray 4K Ultra HD (UBD-M8500). Samsung juga berpendapat dua kelengkapan elektronik ini bakal melengkapkan pengalaman hiburan di rumah ke tahap yang lebih tinggi.

Ekosistem hiburan yang dibawakan oleh speaker Soundbar Sound+ dan pemain Blu-ray 4K Ultra HD semestinya memberikan elemen penting dalam setiap tontonan yang sinematik. Teknologi yang diguna pakai dalam Soundbar Sound+ memiliki 11 unit pembesar suara yang terdiri daripada tweeters dan woofers.

Sebagai tambahan, ia turut menyediakan ciri Height Channel Up-Mix iaitu teknologi yang membolehkan ada mendengar bunyi 3-dimensi di sekeliling. Kualiti suara pula menyokong format audio UHQ 32-bit yang mana bunyi seakan sama seperti di dalam studio rakaman. Enam woofers yang dimuatkan dilengkapi dengan ciri multi-speaker boleh diubah secara serentak menjadikan bunyi bass yang lebih mendalam.

Selain daripada itu, pemain Blu-ray 4K UHD pula akan memberikan anda kandungan gambar yang lebih terperinci, di samping menyokong fungsi paparan HDR. Alat ini juga dikatakan mampu memberikan warna jitu dan tepat dalam setiap rakaman video yang dimainkan.

Samsung Soundbar Sound+ dan Samsung 4K Blu-ray Ultra HD Player dijual dengan tanda harga RM3,499 dan RM1,799. Ianya telah mula dijual di semua kedai jenama Samsung dan pengedar sah seluruh negara bermula hari ini. Anda boleh layari Samsung Malaysia untuk mendapatkan maklumat yang lebih lanjut.


Samsung Dahului Penjualan Telefon Pintar Tahun 2020!!! – Apple Jatuh Satu Anak Tangga Dipintas Xiaomi!!

Kita sudah hampir sampai ke penghujung tahun 2020, namun sungguhpun Covid 19 melanda dunia, ia tidak mematahkan penjualan jenama-jenama telefon pintar. Tahun ini memperlihatkan Samsung masih menerajui carta jualan telefon pintar dan di ikuti HUAWEI di tangga ke dua.

Samsung dilihat menguasai 22% jualan manakala HUAWEI pula 14.1%. Yang menjadi kejutan apabila Xiaomi telah berjaya memotong Apple sekali gus berada di tempat ketiga dengan peratusan 12.1 manakala Apple sebanyak 11.1%.

Namun perlumbaan ini masih belum berakhir. Mungkinkah Apple bakal memintas kembali dengan bantuan bintang baharunya iaitu siri iPhone 12. Sams-sama kita nantikan!!!


Reviu Eksklusif: vivo V7, Pertaruhkan Lensa Swafoto 24MP + Skrin FullView Display

Baru sahaja model V7+ berada di pasaran tempatan, kini vivo telah memperkenalkan model terbarunya V7, khas untuk pengguna di Malaysia yang inginkan swafoto berkualiti tinggi. Jika dilihat pada paparan skrin, V7 sesuai untuk anda yang tidak suka dengan paparan skrin besar seperti V7+. Masih mengekalkan penggambaran swafoto 24 Megapiksel dengan teknologi Face Beauty 7.0 serta Potrait, model ini turut hadir dengan dua pilihan warna Crown Gold dan Matte Black.

Kedua-dua model ini hadir dengan paparan FullView Display, tetapi V7 menampilkan skrin lebih kecil berbanding V7+ iaitu 5.7 inci dengan nisbah skrin-ke-kerangka sebanyak 83.64%. Kerangka peranti yang dibina berasaskan logam juga terasa lebih ringan dengan ketebalan hanya 7.9mm dan seberat 139g.

Panel belakang yang diperbuat daripada logam ini kelihatan lebih ringkas rekaannya kerana ia hanya menempatkan satu lensa kamera utama beresolusi 16 Megapiksel dan juga LED flash yang kelihatan sedikit timbul. Di bawah lensa pula kelihatan pengimbas cap jari yang sangat responsif.

Bahagian bawah kerangka kedua-dua model ini menyediakan port 3.5mm audio jack, lubang mikrofon, port microUSB dan juga speaker. Manakala bahagian atas kerangkanya pula kelihatan lebih ringkas rekaannya kerana hanya dilengkapi dengan lubang mikrofon sahaja.

Sisi kiri V7/V7+ tersedia dengan satu slot kad jenis hibrid dan sisi kanannya pula seperti biasa telah menempatkan dua butang kawalan fizikal iaitu butang melaras volume dan juga butang kuasa.

Itu sahaja untuk bahagian 1, nantikan reviu seterusnya…


Terbukti! Kerangka POCOPHONE F1 Sangat Solid!

Sebelum sampaikan reviu penuh dari kami, biar kami tunjukkan satu video ujian ketahanan dari YouTuber terkenal JerryRigEverything pada peranti terbaru di bawah jenama Xiaomi, iaitu POCOPHONE F1.

Seperti yang anda ketahui, peranti ini dikuasakan oleh cip pemproses Snapdragon 845 bersama 6GB RAM di bawah harga yang sangat mesra iaitu RM1,299 untuk varian 64GB ROM, serta RM1,499 untuk varian 128GB ROM.

Walaupun isi dalaman POCOPHONE F1 sangat premium semirip peranti flagship, tetapi rekaan luarannya dengan kerangka jenis polikarbonat secara tidak langsungnya memberi tanggapan yang tidak begitu baik kepada pengguna.

Jadi, bagaimana dengan ketahanan atau kekuatan kerangka peranti ini? Jawapan ada dalam video ujian di bawah. Jom~


CES 2018 : Unit Multimedia Sony XAV-AX5000 Sokong Apple CarPlay Dan Android Auto

Sony Electronics baru-baru ini telah mengumumkan aksesori terbaru sistem audio kereta keluarannya dengan penawaran unit multimedia model XAV-AX5000. Dilengkapi dengan paparan skrin sentuh berukuran 6.95 inci, ia merupakan penerima AV (audio dan video) yang mampu memenuhi keperluan pengguna melalui integrasi perkhidmatan Apple CarPlay dan juga Android Auto untuk disambungkan ke peranti mudah alih.

XAV-AX5000 menampilkan ciri-ciri menarik seperti masa pengaktifan yang sangat pantas, butang kawalan minimalis yang diperbuat daripada aluminium, teknologi skrin sentuh kapasitif yang sensitif pada sentuhan, sokongan dua port USB untuk sambungan pemacu USB dan telefon pintar secara serentak, dan juga rekaan kerangka belakang jenis single DIN bagi memastikan proses pemasangan yang lebih menjimatkan ruang.

Kualiti bunyi lebih terjamin dengan adanya fungsi Dynamic Stage Organizer (DSO), Free Lossless Audio Codec (FLAC), 3-Pre Out Connectivity, serta kuasa output 55Wx4 MAX/20Wx4 RMS DRA2 dengan keupayaan EXTRA BASS Circuitry. Tidak cukup dengan itu, ia juga turut tersedia untuk disambungkan dengan kamera undur yang dipasang pada kenderaan.

Selain itu, Sony turut mengumumkan aksesori tambahan untuk sistem audio kereta dengan kehadiran penguat sistem audio (amplifier) model XM-GS6DPSP 6/5 Channel Class-D dan juga komponen speaker tiga-arah dengan model XS-GS1631C.

XAV-AX5000 akan mula dijual di Malaysia bermula Jun 2018, manakala XM-GS6DPSP pula akan memasuki pasaran bermula Februari 2018 ini.


Digi Tawar Rebat Istimewa Seumur Hidup Khusus Buat Warga Emas – Bermula Sekarang!

Digi kini muncul dengan satu lagi tawaran istimewa buat warga emas – Semua pelanggan pascabayar yang berumur 60 tahun dan ke atas kini layak menikmati rebat bernilai RM10 dan ke atas dengan pelan terbaik Digi dari serendah RM28/bulan. Inisiatif ini adalah sebahagian daripada komitmen Digi Yellow Heart dalam memperkasakan lebih banyak rakyat Malaysia dengan sambungan internet lebih mampu dimiliki.

Bermula sekarang, pelanggan digi yang layak bakal menerima pemberitahuan menerusi aplikasi MyDigi untuk mengaktifkan tawaran ini. Tawaran boleh ditebus menerusi Box of Surprise di MyDigi, kemudian rebat akan dipaparakan secara automatik. Maklumat lanjut, layari Digi.


Reviu Eksklusif: Moto G5 Plus, Peranti Kelas Pertengahan Dengan Spesifikasi Terbaik

Tidak dinafikan lagi bahawa siri G keluaran Moto merupakan peranti yang dikategorikan dalam kelas pertengahan. Apabila disebut sahaja tentang peranti kelas pertengahan ini, sokongan perkakasan dan juga kualiti pembuatannya sering menjadi taruhan kepada kebanyakan pengeluar. Tetapi dengan model terbaru Moto G5 Plus, ia jelas dapat dilihat telah menawarkan sokongan perkakasan dan juga kualiti kerangka yang boleh dianggap sangat baik dalam kelasnya.

Ini jelas dapat dilihat melalui sokongan kerangka logam yang terasa premium dan juga sokongan spesifikasi yang boleh dianggap antara yang terbaik boleh anda miliki pada harga jualan yang setanding dengannya. Apa yang lebih istimewanya, Moto G5 Plus juga boleh dianggap sebagai smartphone kelas pertengahan dengan sokongan kamera terbaik yang boleh anda miliki di pasaran setakat ini…

**Potongan harga sehingga 2 Oktober!!! Dapatkan pada RM1,099!!! CEPAT~~~

Walaupun tampil dengan penggunaan nama ‘Plus’ pada model ini, sebenarnya ia bukanlah merujuk kepada saiz paparan skrin kerana G5 Plus hanyalah berukuran 5.2 inci sahaja.

Sokongan paparan beresolusi 1080 x 1920 piksel sudah cukup untuk menjanjikan tahap keterangan yang baik dan juga paparan imej yang berkualiti.

Mungkin anda tercari-cari di mana terletaknya speaker Moto G5 Plus ini bukan?! Sebenarnya speaker model ini terletak di lubang earpiece dan disebabkan oleh itulah rekaannya kelihatan agak besar bagi memastikan kelantangan audio yang dihasilkan tidak terjejas.

Selain itu, bahagian ini juga turut menempatkan satu sensor ambient light dan juga lensa swafoto.

Bahagian bawah skrin telah menempatkan satu sensor pengimbas cap jari dengan rekaan mirip seperti butang Home jenis capacitive.

Kami sememangnya agak mengagumi kepantasan sensor ini kerana anda boleh terus mengaktifkan paparan skrin apabila peranti dalam mod sleep. Malah sentuhan selama beberapa saat pada sensor ini membolehkan skrin dimatikan.

Berbeza dengan rekaan kamera utama generasi sebelum ini, Moto G5 Plus menampilkan kemasan kamera utama yang telah diperbaharui rekaannya. Ia kini kelihatan seperti model terbaru Moto yang lain termasuklah Moto Z dan juga Moto Z Play.

Selain dari lensa 12 Megapiksel, bahagian bawahnya telah disediakan dengan Dual Real Tone Flash.

Bahagian atas kerangka telah menempatkan satu slot kad yang perlu diakses menggunakan pin yang disediakan dalam pakej pembelian.

Apa yang menariknya tentang slot kad Moto G5 Plus ini adalah ia menampilkan dua slot kad bersaiz nano dan juga satu slot kad microSD yang berasingan, bukannya jenis hibrid seperti kebanyakan peranti lain.

Jika sisi kiri kerangka tidak dilengkapi dengan sebarang butang, sisi kanannya pula disediakan dengan dua butang kawalan fizikal iaitu butang melaras volume dan juga butang kuasa.

Bagi membolehkan anda membezakan kedua-dua butang ini dengan lebih mudah tanpa melihatnya, butang kuasa memiliki tekstur pada permukaannya.

Seperti biasa, bahagian bawah kerangka menempatkan satu port microUSB dan juga port 3.5mm audio jack.

Istimewanya, port USB ini juga turut menyokong fungsi USB OTG, tetapi agak mengecewakan masih lagi tidak dilengkapi dengan port terbaru jenis USB Type-C.

Dari segi ketahanan, Moto G5 Plus sememangnya lebih baik jika dibandingkan dengan kebanyakan peranti yang dijual dalam kelas harganya.

Ini kerana kerangkanya telah menerima lapisan nano (nano coating) yang memastikan ketahanan daripada percikan air seperti penggunaan di dalam hujan.

Seperti yang kita sedia maklum, kesemua model Moto menampilkan paparan antaramuka Android yang asal dan lebih menariknya ia tidak memiliki bloatware atau aplikasi pihak ketiga yang berkemungkinan besar langsung tidak akan digunakan. Walaupun mengekalkan penampilan antaramuka asal Android, Moto G5 Plus masih dilengkapi dengan fungsi tambahan yang menarik iaitu Moto Display dan juga Moto Actions. Berikut adalah screenshots antaramuka yang telah kami ambil pada Moto G5 Plus yang telah dioperasikan dengan Android 7.0 Nougat…

Sama seperti fungsi ‘Raise to Wake’ pada iPhone yang membolehkan paparan skrin diaktifkan apabila peranti diangkat, fungsi ‘Moto Display’ pada Moto G5 Plus juga menawarkan fungsi yang sama. Tetapi lebih menariknya, selain daripada kaedah mengangkat peranti untuk melihat masa ataupun notifikasi, anda juga boleh mengaktifkan paparan skrin dengan menggerakkan peranti tersebut.

Tidak cukup dengan itu, anda juga boleh terus mengawal notifikasi yang diterima dengan meleretkan ikon notifikasi ke atas untuk mengakses notifikasi tersebut, atau meleretkannya ke bawah untuk menyingkirkannya, dan juga meleretkannya sama ada ke kiri atau ke kanan untuk mengabaikannya buat sementara waktu.

Fungsi ‘Moto Actions’ membantu anda untuk menggunakan pergerakan pada peranti sebagai akses pantas terhadap fungsi dan juga tindakan ke atas peranti. Terdapat enam kaedah kawalan disediakan seperti berikut:

Anda bercadang ingin membeli peranti terbaru dengan bajet di bawah RM1300?! Perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga yang setanding di pasaran.

Jadi bagi membantu pengguna di luar sana untuk membuat keputusan, kami akan membandingkan Moto G5 Plus dengan beberapa model yang juga dijual pada harga RM1299 seperti berikut…

Tidak dinafikan lagi bahawa keupayaan prestasi pemproses Qualcomm Snapdragon 625 yang disokong oleh Moto G5 Plus boleh dianggap agak baik secara keseluruhannya dan setanding jika dibandingkan dengan pesaingnya yang lain di pasaran. Apa yang pasti sokongan pemproses ini menjanjikan penggunaan tenaga yang lebih efisien dan sesuai untuk anda yang gemar memainkan permainan mudah alih.

Berdasarkan kepada ujian paparan skrin seperti di atas, Moto G5 Plus menyokong tahap keterangan skrin yang paling terang berbanding pesaingnya yang lain. Sokongan paparan jenis IPS LCD serta skrin yang terang ini membolehkan pengguna untuk menggunakannya di bawah pancaran cahaya matahari yang terik dengan lebih baik. Malah ia juga menjanjikan sudut pandangan yang terbaik.

Mungkin kepantasan mengambil gambar menggunakan Moto G5 Plus bukanlah yang terbaik jika dibandingkan dengan sesetengah pesaingnnya yang lain, tetapi dari segi skor kelajuan keseluruhan ia jauh mendahului. Sungguhpun begitu kualiti hasil gambar Moto G5 Plus juga boleh dianggap sangat baik, malah ia setanding dengan kualiti penggambaran peranti yang jauh lebih mahal darinya.

Sekiranya anda sangat mementingkan audio yang lantang, Moto G5 Plus adalah pilihan yang terbaik terutamanya jika anda gemar mendengar muzik atau radio FM menggunakan earphone. Ini kerana tahap kekuatan audio yang dihasilkan adalah sangat tinggi, malah kedudukan speaker mono yang terletak di panel depan iaitu di lubang earpiece juga memastikan pengalaman berhibur yang lebih baik.

Walaupun menyokong kapasiti bateri yang sama besar dengan Huawei P10 Lite, Moto G5 Plus berupaya menawarkan ketahanan bateri yang jauh lebih lama. Bahkan sokongan teknologi TurboPower juga mampu mengecas peranti tersebut dengan sangat cepat berbanding Huawei P10 Lite, iaitu hampir 30 minit beza masanya.

Sekiranya anda bercadang untuk memiliki smartphone baru dengan bajet harga lebih kurang RM1300, pemilihan Moto G5 Plus sememangnya boleh dianggap antara yang berbaloi untuk dimiliki. Ini kerana selain menawarkan kerangka logam kukuh dan kelihatan premium, ia juga menawarkan sokongan spesifikasi yang boleh dianggap antara yang terbaik di dalam kelasnya. Lebih istimewanya walaupun dijual pada harga mampu milik, ia telah menggunakan lensa kamera dari Sony Exmor RS IMX362 yang setanding dengan smartphone dari kelas premium seperti ASUS ZenFone 3 Zoom dan juga HTC U11 yang menjanjikan hasil gambar yang sangat baik. Jadi jika anda sangat mementingkan kualiti penggambaran yang sangat baik, Moto G5 Plus adalah pilihan yang terbaik berbanding pesaingnya yang lain. Selain itu, ia juga menampilkan sokongan dua slot kad SIM dan juga satu slot kad microSD yang berasingan. Malah aplikasi radio FM juga turut menyokong fungsi rakaman yang agak sukar ditemui pada peranti lain.

Namun begitu Moto G5 Plus masih memiliki kekurangan serta kelemahan sebagai sebuah peranti mampu milik seperti paparan skrin dengan saiz bezel yang agak besar, tidak seperti kebanyakan peranti lain yang mula menerapkan rekaan bezel yang nipis. Malah ia juga menampilkan rekaan permukaan lensa yang besar dan timbul dari panel belakangnya, ia juga masih lagi menggunakan port microUSB. Aspek rakaman videonya juga sedikit mengecewakan kerana format 4K tidak menyokong penstabilan imej EIS dan juga format rakaman 60fps.


Reviu Eksklusif: OPPO F9, 5 Fokus Utama Di Bawah RM1,399!

OPPO F9 baru sahaja dilancarkan pada minggu lepas, lambakan promosi dan agenda seperti konsert HaVOOC turut diheboh-hebohkan oleh artist dan selebriti terkenal.

So kalau anda adalah seorang kaki fesyen yang bergaya, OPPO F9 ini maybe boleh masuk ke dalam senarai poket anda. Tidak perlu banyak sangat spesifikasi berkuasa seperti peranti flagship yang lain kerana bukannya semua pun digunakan sepenuhnya, yang penting 5 fokus utama pada OPPO F9 ini cukup memadai bagi tawaran harga RM1,399.

Tak percaya? Baca seterusnya apa daya tarikan kelima-lima fokus utama ini.

Sebelum masuk ke babak utama, kita sekilas pandang dahulu spesifikasi si dia ya…

Dalam kotak pembungkusan terdapat adapter pengecas, earphone, kabel micro USB, SIM ejektor, casing pelindung dan buku manual.

OPPO F9 hadir dengan tiga pilihan warna cerun iaitu Sunrise Red, Twilight Blue dan Starry Purple, penggunaan warna cerun ini juga merupakan kali pertama tersedia pada siri F.

Di bawah sinaran matahari, panel belakangnya akan bersinar seperti kristal dan aliran air dalam sungai dari pantulan pada sudut yang berlainan.

Selain rekaan moden, sebagai peranti gaya melangkah ke depan, OPPO F9 juga menggunakan rekaan segar pada paparan skrinnya. Sekiranya skrin takuk tidak disukai ramai, maka OPPO hadir dengan skrin titisan air, lawa tak?!

Paparan skrin 6.3 inci FHD+ (2340 x 1080) dengan rekaan titisan air ini jelas menggambarkan inspirasi dari keindahan alam semula jadi, penggunaan ruangan yang sedikit mampu mencapai nisbah skrin-ke-kerangka sebanyak 90.8%.

Sistem pengecasan pantas VOOC dari OPPO amat dikenali ramai, prestasinya juga sangat dibanggakan. Oleh itu, OPPO F9 juga buat kali pertamanya hadir dengan teknologi ini bersama sokongan AI yang mampu menguruskan ketahanan bateri dengan lebih cerdas.

Kami telahpun membuat ujian pengecasan pada OPPO F9 untuk membuktikan adakah prestasi pengecasan pantas VOOC cukup memberangsangkan. Dalam kapasiti bateri sebesar 3,500mAh, ia hanya menggunakan masa selama 1 jam 10 minit untuk mengecas penuh.

Prestasi ini boleh dikatakan sangat cepat, sekiranya anda dalam masa tergesa-gesa pun tiada masalah kerana dalam 20 minit sahaja bateri 4% meningkat secara mendadak ke 42%. Puasssss….

Tambahan lagi OPPO F9 menawarkan sistem perlindungan lima lapisan pintar dari adaptor ke port dan dalaman peranti, bermakna anda boleh selamat bermain permainan sambil mengecas peranti tanpa merisaukan terlalu panas.

Untuk mencipta pengalaman interaktif yang lebih cerdas dan berkesan, OPPO F9 membawakan ColorOS 5.2 di bawah sistem operasi Android 8.1 Oreo.

Ciri baharu yang ditambah termasuk Google Lens, Smartbar, Music On Display dan pengalaman penyuntingan video yang lebih lancar.

Gelaran pakar swafoto pada peranti OPPO kini dipertingkatkan lagi dengan kehadiran dwi kamera utama 16MP + 2MP. Gabungan ini juga pertama kali dibekalkan pada siri F, dengan aperture f/1.8 dan f/2.4 mampu menawarkan kesan bokeh yang lebih semula jadi.

Di samping teknik pencahayaan potret 3D juga lebih memudahkan gambar diambil seperti dalam studio. Teknologi kecerdasan-buatan (AI) pada OPPO F9 mampu mengenalpasti sebanyak 16 senario secara automatik, kesemua ini turut menyempurnakan keseronokan semasa mengambil gambar.

Beralih ke kamera swafoto, penampilan lensa 25MP dengan teknologi Sensor HDR menjadi taruhan kali ini kerana ia membolehkan anda mengambil gambar swafoto yang lebih jelas walaupun berada di keadaan backlight.

Tambahan lagi sokongan teknologi AI Beauty 2.1 telah dipertingkatkan di mana anda boleh melihat terus kesan kecantikan dari skrin sebelum mengambil gambar. Penambahbaikan ini tentunya akan lebih disukai ramai kerana ia sangat mesra pengguna.

Kuasa dalaman OPPO F9 walaupun bukan yang paling hebat, tetapi dengan tawaran harga RM1,399 pada spesifikasi memuaskan seperti cip pemproses MediaTek Helio P60, 6GB RAM dan 64GB ROM yang masih menyokong kad microSD sehingga 256GB, serta dwi kamera utama 16MP + 2MP dan kamera hadapan 25MP di bawah teknologi Sensor HDR dan AI Beauty 2.1, semua ini menjadi okay pada OPPO F9.

Sokongan dwi kad SIM dan kad microSD sering menjadi isu pada slot hibrid, lain cerita pula pada OPPO F9 kerana ia hadir dengan rekaan triple slot. Hah, inilah dia keikhlasan yang dibawa oleh OPPO kepada penggunanya. Tiada bertukar-tukar antara kad SIM dan microSD lagi! Kan bagus!

Baca Juga: Promosi Merdeka! Pra-Tempahan OPPO F9 & Dapatkan Ganjaran Tunai RM999


Celcom Axiata Menjadi Penaja Utama BAM

Pembekal rangkaian data terkemuka di Malaysia telah menandatangani sebagai penaja utama Persatuan Badminton Malaysia (BAM) untuk menghidupkan semula zaman kegemilangan badminton dan berjanji untuk menawarkan liputan badminton melalui media digital di Malaysia dengan program-program yang konsisten dan penglibatan yang berterusan. Dato’ Sri Shazalli Ramly, Ketua Pegawai Eksekutif Celcom Axiata Berhad berkata Celcom Axiata berbesar hati untuk berkongsi minat yang sama dengan rakyat negara ini dan terlibat secara langsung di dalam sukan tersebut.

Hasil kerjasama tersebut akan membantu BAM dalam usaha mereka menjalankan pelbagai program umum dan perkembangan sukan badminton. Matlamatnya adalah untuk mengintegrasikan teknologi dan komunikasi di dalam sukan ini bagi mengembangkan lagi pengaruh sukan badminton yang telah banyak mengharumkan nama negara di persada dunia.


Bengkel Make Up Eksklusif Kolaborasi Huawei X Benefit

Bagi meraikan keriangan percutian kali ini, Huawei akan mengadakan Bengkel solekan eksklusif dengan koloborasi bersama Benefit pada Jumaat ini. Berikut merupakan maklumat berkenaan bengkel ini.

Tarikh: 14 Disember 2018
Masa : 3 hingga 5 petang
Lokasi: Huawei Flagship Store, Pavilion Elite, Kuala Lumpur

Apa yang pasti, bengkel ini diadakan secara eksklusif bagi pengguna Huawei Nova. Ketika bengkel ini diadakan, peserta akan dapat menghadiri sesi bersama National Brow Artist dari Benefit Malaysia, Shanice Yong yang mana beliau akan berkongsi tips dan helah solekan yang menarik dalam menghasilkan gambar swafoto yang cantik tetapi masih kelihatan natural.

Sebagai tambahan, Huawei juga akan melakukan demonstrasi cara menggunakan siri Huawei Nova 3 yang boleh membantu merakam gambar yang sangat cantik dengan 24MP AI-powered cameras.

Jadi bagaimana cara untuk menyertai bengkel ini? mudah sahaja dengan mendaftar dan klik disini . Huawei kemudian akan menghantar kepada anda email untuk mendapatkan pengesahan kedatangan anda. Tempat adalah terhad, jadi siapa cepat dia dapat.

Untuk mendapatkan maklumat lanjut, layari laman sesawang Huawei atau laman rasmi Facebook Huawei.


Xiaomi Black Shark Akan Dilancarkan Pada 13 April 2018

Sebelum ini kami ada berkongsi dengan anda mengenai khabar angin yang mana Xiaomi akan hadir telefon pintar gaming mereka sendiri, iaitu Xiaomi Black Shark.

Dikhabarkan telefon gaming ini akan dilancarkan pada 13 April 2018, dan media di China telah menerima jemputan ke acara tersebut. Beberapa imej telefon pintar ini juga telah dimuat naik ke beberapa laman sesawang dan sosial.

Tiada banyak maklumat yang dibocorkan, kemungkinan Black Shark akan dikuasakan oleh pemproses Snapdragon 845, RAM sebesar 6GB dan storan 128GB serta menawarkan skrin 120HZ sepertimana Razer Phone. Untuk kepastian mengenai telefon gaming ini, nantikan kemunculannya tidak lama lagi!


vivo Melancarkan Kempen Baru “To Beautiful Moments” Bersempena UEFA EURO 2020!!

Sebagai telefon pintar rasmi UEFA EURO 2020 , vivo mahu peminat bola sepak di mana sahaja menikmati setiap saat yang indah semasa kejohanan. Dengan semangat untuk memberikan pengalaman luar biasa kepada penggunanya, jenama ini menyalurkan platform penajaannya untuk membantu memperkaya kegembiraan di sekitar permainan.

Dalam kempen “To Beautiful Moments”, vivo mendorong orang untuk berada di saat itu, sama ada itu bermaksud menghubungkan hampir dengan rakan, keluarga dan sesama peminat atau memberi perhatian sepenuhnya kepada permainan yang indah, walaupun itu bermaksud meletakkan telefon .

Selain itu, untuk membawa lebih banyak tepukan dan sorakan peminat ke dalam stadium, vivo bersama UEFA, akan melancarkan kempen #vivoSuperTime di mana orang di seluruh dunia dapat menyalurkan tenaga mereka ke dalam permainan dengan berkongsi tepukan dan sorakan mereka di media sosial untuk peluang untuk muncul dalam upacara penutup kejohanan.

Bagi mendapat maklumat lanjut, layari laman sesawang vivo.


Nikmati Diskaun Sehingga RM200 Menerusi 6.18 Online Mid Year Sales Bagi Peranti Xiaomi!!

Jenama peranti pintar terkemuka, Xiaomi memulakan 6.18 Online Mid Year Sales pada har ini yang menawarkan pelbagai barangan pada harga yang tak masuk akal di Xiaomi LazMall Flagship Store dan Mi Official Store via Shopee Mall.

Menariknya, antara peranti yang boeh anda beli dan mendapat diskaun sehingga RM200 adalah Redmi Note 9 dan POCO F2 Pro.

Berikut adalah antara produk dan diskaun yang boleh anda dapat:


Reviu Eksklusif: Xiaomi Mi MIX 2, Rekaan Premium Dengan Paparan Penuh 18:9

Berbanding kesemua siri telefon pintar yang pernah diperkenalkan oleh Xiaomi, Mi Mix boleh dikategorikan sebagai siri paling eksklusif pernah dihasilkan. Ini jelas dapat dilihat melalui keberanian Xiaomi untuk bereksperimentasi dengan rekaan fizikal pada siri ini seperti sokongan paparan skrin tanpa bingkai dan juga penggunaan kerangka seramik yang menjanjikan ciri yang lebih premium.

Baca Juga: 6 Ciri-Ciri Menarik Pada Xiaomi Mi MIX 2

Jika tahun lepas Xiaomi telah tampil dengan Mi Mix generasi pertama, tahun 2017 ini pula telah memperlihatkan kemunculan generasi kedua siri tersebut yang menjanjikan penambahbaikan pada rekaan premium melalui model terbarunya iaitu Mi Mix 2.

Kotak pembungkusan Xiaomi Mi MIX 2 tampil dengan rekaan yang agak ringkas dalam warna hitam dengan cetakan logo dalam warna emas.

Tidak dinafikan lagi penggunaan paparan skrin penuh dengan saiz bezel yang nipis bukanlah sesuatu yang baru kerana kini ia telah menjadi sesuatu yang biasa dilihat pada peranti tidak kira mahal ataupun murah.

Sungguhpun begitu, filosofi rekaan skrin penuh yang dipraktikkan oleh Xiaomi pada Mi MIX 2 adalah jauh lebih baik kerana ia kelihatan jauh lebih moden dan segar berbanding peranti lain di pasaran.

Bagi menjaga privasi ketika menjawab panggilan, Xiaomi telah menggantikan penggunaan teknologi yang agak kompleks pada generasi pertama dengan lubang earpiece konvensional pada Mi MIX 2.

Anda mungkin tidak akan menyedari kewujudan lubang earpiece ini kerana ia kelihatan agak tersembunyi di sebalik rekaan bezelnya yang jauh lebih nipis berbanding peranti dengan paparan skrin penuh yang lain.

Sebagaimana generasi pertamanya, bezel pada bahagian bawah skrin Mi MIX 2 tampil sedikit tebal jika dibandingkan dengan bezel pada bahagian atas.

Kehadiran bezel ini bertujuan untuk menempatkan lensa swafoto beresolusi 5 Megapiksel dengan sokongan Aperture f/2.0 yang menjanjikan tahap keterangan gambar yang lebih baik berbanding generasi asalnya.

Xiaomi Mi MIX 2 hanya menyokong satu lensa utama beresolusi 12 Megapiksel dari Sony Exmor RS IMX386 dengan piksel bersaiz 1.25 μm, sama seperti yang digunakan pada Huawei Mate 10 Pro, Moto Z2 Force dan juga Mi Note 3.

Malah ia juga kini menjanjikan penstabilan lebih baik dengan teknologi OIS menggantikan EIS yang digunakan sebelum ini. Selain itu, anda juga boleh menemui Dual Tone LED Flash dan juga sensor pengimbas cap jari.

Bahagian bawah kerangka Mi MIX 2 dilengkapi dengan dua buah lubang gril di tengah-tengah port USB Type-C, bagi menghasilkan rekaan yang lebih simetri. Namun begitu hanya lubang gril sebelah kanan sahaja yang dilengkapi dengan speaker, manakala lubang gril sebelah kiri sebenarnya telah menempatkan mikrofon.

Untuk pengetahuan anda, Mi MIX 2 menyokong speaker berkualiti stereo dengan konfigurasi speaker sama seperti yang digunakan pada iPhone 8 Plus dan juga Huawei P10 Plus.

Sama seperti Mi MIX, Mi MIX 2 juga menampilkan sokongan dua slot kad nanoSIM pada sebelah sisi kiri kerangka.

Sungguhpun begitu, pengguna akan memiliki ruang storan yang agak terhad kerana tiada slot untuk kad microSD disediakan pada peranti ini.

Jika panel depan Mi MIX 2 mampu menarik perhatian dengan paparan skrin penuh dengan bingkai yang sangat nipis, bahagian belakang peranti ini juga tidak kurang hebatnya dengan sokongan panel yang diperbuat daripada seramik.

Berbeza dengan panel kaca biasa, seramik adalah jauh lebih baik kerana ia tidak begitu mudah tercalar dan tidak begitu mudah meninggalkan kesan cap jari.

Menarik bukan?! Ujian BENCHMARK memuaskan?! Baca BAHAGIAN 2 di sini.

Ingin tahu kebolehan penggambaran Xiaomi Mi Mix 2? Baca BAHAGIAN 3 di sini.


20 Pemenang Bertuah! Kempen Raya “Pasti Dapat Dengan Lenovo” Membawa Pulang Produk Bernilai RM20,000

Pada pagi 30 Jun yang lepas, seramai 20 orang pemenang bertuah dengan ditemani oleh pasangan masing-masing telah berkumpul di Giant Hypermarket  USJ 1 dalam perlumbaan yang menarik. Dengan masa yang telah dihadkan hanya 10 minit, setiap pasangan ditugaskan untuk mengambil sebanyak mungkin produk yang terdapat di pasaraya tersebut dengan nilai keseluruhan mencecah sehingga RM1,000. Berkejar dengan masa yang terhad, cabaran ini menyaksikan para peserta telah memenuhkan ruang troli mereka dengan pelbagai produk termasuklah makanan, pakaian, barangan pembersihan, susu bayi, kelengkapan mandi, dan juga barangan Raya sempena sambutan Hari Raya Aidilfitri yang bakal menjelma.

Jumlah keseluruhan produk yang telah berjaya dikumpulkan oleh setiap peserta akan dikira nilainya dan tiga pasangan yang berjaya menamatkan cabaran dengan masa terpantas serta nilai terkumpul paling hampir dengan RM1,000 turut menerima hadiah tambahan iaitu hamper Giant bernilai RM200. Ketiga-tiga pemenang untuk cabaran ini adalah Siti Rozila binti Sujari, Cheah Wei Kuan dan Bina Philips.

Untuk melayakkan penyertaan kempen Raya “Pasti Dapat Dengan Lenovo” ini, pelanggan perlu membuat pembelian telefon pintar jenama Lenovo sepanjang tempoh promosi dan menjawab soalan melalui SMS, kod QR ataupun borang online. Sebanyak 300 penyertaan yang sah telah diterima dan hanya 20 pemenang bertuah telah dipilih untuk menyertai cabaran ini.


Perjalanan Inovasi Telefon Pintar Samsung

Jenama telefon pintar terkemuka, Samsung pastinya berbangga dengan pencapaian yang digapai oleh mereka. Revolusi dalam penghasilan peranti oleh mereka dapat dilihat sejak dari dahulu hingga kini. Bagi meraikan ulang tahun kesepuluh siri flagship Samsung, kita akan menelusuri perjalanan Samsung.

Sejak dahulu lagi, Samsung membayangkan agar setiap elemen pada telefon bimbit akan mempunyai pelbagai fungsi.

Dengan penghasilan telefon TV pada tahun 1999 telah membawakan hiburan terus kepada anda sementara Samsung B600 yang dilengkapi dengan 10MP kamera telah membawa fotografi berkualiti tinggi dan telefon bimbit bersama.

Pada tahun itu juga, Samsung telah membangunkan ‘watch phone’ bagi mempertingkatkan produktiviti ketika di luar.

Memperbaiki pengalaman pengguna juga merupakan antara asas inovasi oleh Samsung. Pada tahun 2002, Samsung telah memperkenalkan paparan aktif matriks LCD yang sekaligus mendorong inovasi telefon pintar dalam teknologi paparan mudah alih yang sinonim dengan siri Galaxy.

Samsung telah berkolaborasi bersama Android untuk melangkaui batasan dalam teknologi telefon bimbit yang sekaligus memperlihatkan kelahiran siri Galaxy.

Pada tahun 2010, Samsung telah melancarkan peranti pertama siri Galaxy S. Dihadirkan dengan teknologi terkini termasuklah GPU yang berkuasa, 4 inci paparan Super AMOLED dan kamera 5MP, Galaxy S telah memberikan pengalaman yang menarik dan memudahkan kerja seharian. Rentetan dari itu, Galaxy SII dan Galaxy SIII telah mempamerkan prestasi yang lebih memberangsangkan.

Siri Galaxy sentiasa melangkaui sempadan dengan memperbaiki dan memperkembangkan pengalaman telefon pintar pada setiap peranti baharu. Bucu paparan yang melengkung pada skrin telefon pintar dizahirkan buat kali pertama yang sekaligus menghasilkan paparan yang lebih luas.

Pada tahun 2011 pula, Galaxy Note telah mencapai 1 kategori baharu iaitu paparan skrin yang lebih besar dan kemunculan S Pen.

Sememangnya Samsung telah memacu ke hadapan dan menjadi pendahulu dalam transformasi lanskap telefon bimbit.

Ketika Persidangan Pemaju Samsung 2018, Samsung memperkenalkan paparan Infinity Flex yang menandakan era baharu telefon pintar boleh lipat. Ia juga memperkenalkan antara muka baharu yang memberikan kepada pengguna pengalaman dan cara yang natural menggunakan telefon mereka.

Samsung juga ketika ini sedang giat untuk melebarkan sayapnya dalam rangkaian 5G yang mana mereka mempunya patern 5G yang lebih banyak berbanding syarikat lain. Samsung juga merupakan syarikat pertama yang menerima kelulusan FCC bagi Peralatan rangkaian 5G.


iTworld Membawa iPhone XS, XS Max, XR dan Apple Watch Siri 4 Khusus Peminat Apple

iTworld bakal memperkenalkan produk-produk terkini keluaran Apple bermula 26 Oktober ini untuk pasaran tempatan.

Ianya termasuklah, iPhone XS dan XS Max yang merupakan iPhone paling canggih yang pernah ada serta iPhone XR yang membawa inovasi iPhone terbaru kepada orang ramai. Ketiga-tiga model baharu ini mempunyai keunikan warna dengan saiz berbeza.

Tidak ketinggalan, pihak iTworld turut bakal memperkenalkan versi terbaharu jam tangan pintar Apple Watch Siri 4 (GPS). Ia merupakan jam pintar yang direka semula untuk membantu pengguna terus berhubung dan kekal aktif selain turut menguruskan kesihatan mereka dengan cara baru yang lebih berkuasa.

Kepada yang berminat, anda boleh membuat pra-tempahan eksklusif iPhone XS, XS Max, XR dan Apple Watch Siri 4 (GPS) bermula 19 Oktober 2018 melalui iTworld atau kedai-kedai pengedar Apple yang sah.

Untuk butiran lanjut mengenai majlis pelancaran, harga dan ketersediaan, sila layari FB iTworld. Untuk maklumat lanjut peranti iPhone, sila layari Apple.

Sekadar makluman, pelancaran akan diadakan di 3 lokasi berbeza berikut:

SNS Network HQ, Ipoh, Perak (Rujukan Laluan – Waze)

iTworld @ The Starling, Petaling Jaya (Rujukan Laluan – Waze)

iTworld @ KB Mall, Kelantan (Rujukan Laluan – Waze)


Yahoo Mengurangkan 15% Tenaga Kerja

Marissa Mayer (Chief Executive Yahoo Inc) dijangka akan mengumumkan langkah dan pelan tindakan bagi mengurangkan kos operasi syarikat itu. Menurut beberapa sumber dalaman, pelan tersebut dijangka akan mula dilakukan selepas pengumuman laporan suku tahun keempat.

Pelan pengurangan kos tersebut bakal menyaksikan lebih 1,600 individu akan hilang pekerjaan dan beberapa unit perniagaan Yahoo akan dihentikan dari beroperasi. Beberapa pemegang saham menyarankan agar Yahoo menjual unit perniagaan teras mereka untuk kekal bersaing dalam perniagaan namun ia dikhuatiri bakal mendatangkan impak negatif kepada kewangan syarikat tersebut yang semakin meruncing. Verizon merupakan antara syarikat yang berminat untuk mendapatkan Yahoo sekiranya ia bersedia untuk dijual.


Data Internet Berkelajuan Tinggi PERCUMA 1 Jam Setiap Hari Dengan Hotlink Happy Hour

Hotlink Happy Hour baru sahaja dilancarkan membolehkan anda menikmati 1 jam data Internet berkelajuan tinggi untuk apa jua setiap hari. Pelanggan Hotlink boleh memilih 1 jam Internet berkelajuan tinggi untuk digunakan pada setiap hari. Manakala kepada pengguna pelan prabayar yang lain, penggunaan Internet terhad dan eksklusif kepada aplikasi tertentu sahaja (contoh Facebook, chat sosial, video).

Untuk menikmati kelebihan ini, anda boleh bertukar kepada Hotlink Happy Hour dengan membeli pas mingguan berharga RM10 atau bulanan sebanyak RM30 dan ke atas dan sentiasa aktif. Selepas membuat bayaran, anda perlu melakukan langkah seperti berikut:


Dapatkan OPPO F1s & F1 Plus Di Stor Senheng atau senQ

OPPO F1s dan F1 Plus kini boleh didapati di stor Senheng and senQ Digital Stations seluruh negara. Anda boleh menikmati faedah istimewa seperti faedah 0% sehingga 24 bulan, Jaminan 1 Tahun tambahan PlusOne dan program Trade-up.

Sepanjang tempoh promosi, dari 17 November 2016 hingga 31 Januari 2017, pelanggan yang membeli F1 Plus dan F1s dengan menggunakan AEON Easy Payment atau kad kredit Hong Leong layak untuk menerima hadiah percuma bernilai RM128. Selain itu, promosi 4-hari (dari 17 November 2016 hingga 20 Nov 2016) akan diadakan di senQ Digital Stations. Pelanggan yang membeli OPPO F1s dan F1 Plus akan layak menerima pakej OPPO Care yang bernilai RM98 secara percuma.

Jadi tunggu apa lagi, promosi ini sudah pun bermula, singgahlah di mana-mana stor Senheng atau senQ Digital Stations bagi mendapatkan OPPO F1s dan F1 Plus.


Jualan Ulang Tahun Shopee Mencatat Lebih 2.5 Juta Pesanan Dalam 24 Jam!

Sempena sambutan Shopee ulang tahun kedua, promosi hebat yang bermula 1 sehingga 14 Disember yang lalu telah mencatat lebih 2.5 juta bilangan pesanan dalam tempoh 24 jam pada 12 Disember, lonjakan 5 kali ganda berbanding prestasi tahun lepas.

Jualan Murah 12.12, jualan kilat Shocking Sale dan Kemuncak Berganda Shopee Mall yang diberi keutamaan sebagai sebahagian daripada sambutan ulang tahun Shopee telah menerima sambutan yang amat menggalakkan.

Selamat Ulang Tahun Ke-2 Shopee – Raikan Pengguna Dengan Pelbagai Promosi Hebat

Kami teruja dapat bekerjasama dengan jenama terkemuka termasuk PETRONAS, Digi, Havaianas dan MR. DIY yang menyumbang pada kejayaan kempen ulang tahun kali ini. Jenama tersebut merupakan antara yang telah memilih Shopee sebagai rakan eDagang pertama mereka dan kebanyakannya telah mencatatkan peningkatan tinggi dalam jualan dengan lonjakan sehingga 100 kali ganda berbanding hari biasa. Kami berharap dapat meneruskan usahasama seperti ini pada kempen dan promosi akan datang.

kata Ian Ho, Pengarah Urusan Serantau Shopee.


OnePlus Nord Bakal Hadir Dipasaran Malaysia Tidak Lama Lagi!!

Jenama peranti pintar terkemuka, OnePlus hari ini mengumumkan produk terbaharunya yang dikenali sebagai OnePlus Nord kan tersedia di pasaran Malaysia tidak lama lagi.

Menariknya, OnePlus Nord ini bakal tampil dengan harga yang lebih mampu milik.

Layari laman sesawang OnePlus bagi mendapatkan sebarang maklumat.


Permainan Video My Hero Academia: The Strongest Hero Bagi Versi Mobil Akan Dilancarkan Di Peringkat Global Tidak Lama Lagi!!

Bagi pengemar Anime pastinya anda pernah mendengar mengenai permainan yang telah dirasmikan di Jepun Anime My Hero Academia: The Strongest Hero pastinya teruja menantikan kehadirkannya di peringkat global.

Kini, penantian tersebut dapat diakhiri apabila ia bakal dikeluarkan diperingkat global dalam masa terdekat.

Permainan ini berasaskan Anime My Hero Academia yang mana ia dibarisi oleh watak Midoriya, Todoroki, Bakugo dan banyak lagi.

Menariknya, ia turut dihadirkan dengan PvP. Ia bakal dikeluarkan bagi veri iOS danAndroid dan boleh dimuat turun secara percuma!